**БОСНА И ХЕРЦЕГОВИНА**

**ФЕДЕРАЦИЈА БОСНЕ И ХЕРЦЕГОВИНЕ**

**ФЕДЕРАЛНО МИНИСТАРСТВО РАДА И СОЦИЈАЛНЕ ПОЛИТИКЕ**

**З А К О Н**

**О ХРАНИТЕЉСТВУ У ФЕДЕРАЦИЈИ БОСНЕ И ХЕРЦЕГОВИНЕ**

**Сарајево, октобар 2015. године**

**ЗАКОН О ХРАНИТЕЉСТВУ У ФЕДЕРАЦИЈИ БОСНЕ И ХЕРЦЕГОВИНЕ**

**ДИО ПРВИ**

**ПОГЛАВЉЕ I – УВОДНЕ НАПОМЕНЕ**

Члан 1.

(Предмет Закона)

(1) Овим Законом уређују се начела хранитељства, појам и врсте хранитељства, услови за обављање хранитељства, врсте и број храњеника, подобност за обављање хранитељства, хранитељски уговор, хранитељска накнада и накнада за издржавање храњеника, обавезе, одговорности и права хранитеља и центра за социјални рад (у даљем тексту: центар), права и обавезе храњеника, оспособљавање и едукација, регистар и евиденција података, управни надзор, те друга питања из области хранитељства.

(2) Дјеци и одраслим лицима која су привремено или трајно без родитељског односно породичног старања, омогућит ће се заштита у породичном окружењу.

(3) Изрази који се користе у овом закону, а који имају родно значење, без обзира јесу ли кориштени у мушком или женском роду, обухватају на једнак начин мушки и женски род.

Члан 2.

(Значење појединих израза)

У смислу овога закона поједини изрази имају сљедеће значење:

а) Хранитељство је облик заштите изван властите породице којим се дјетету или одраслом лицу осигурава смјештај и заштита у хранитељској породици;

б) Хранитељску породицу чине хранитељ, његов брачни или ванбрачни партнер и други сродници с којима хранитељ живи у заједничком домаћинству;

ц) Хранитељ је представник хранитељске породице или самац који има склопљен хранитељски уговор и пружа услуге заштите храњенику у складу с овим Законом;

д) Потенцијални хранитељ је лице за које је центар утврдио да испуњава услове за бављење хранитељством и нема склопљен хранитељски уговор, у складу с овим Законом;

е) Храњеник је дијете, млађе пунољетно лице до завршетка редовног школовања и најдуже годину дана након завршетка редовног школовања ако се не може запослити, а најдуже до 26. године живота, и одрасло лице које је остварило право на услуге заштите изван властите породице и смјештено је у хранитељску породицу на основу рјешења центра о признавању права на смјештај у хранитељску породицу;

ф) Хранитељска накнада је накнада хранитељу за његов рад, пружену заштиту и уложен труд у збрињавању храњеника на смјештају у складу с његовим индивидуалним планом рада и рјешењем центра о признавању права на смјештај у хранитељску породицу;

г) Накнада за издржавање храњеника је накнада којом се подмирују трошкови смјештаја и друге потребе храњеника;

х) Хранитељски уговор је уговор о међусобним правима и обавезама који склапају центар и потенцијални хранитељ, а након доношења рјешења центра о признавању права на смјештај у хранитељску породицу.

**ДИО ДРУГИ**

**ПОГЛАВЉЕ II – НАЧЕЛА ХРАНИТЕЉСТВА**

Члан 3.

(Начела хранитељства)

Хранитељство се проводи у складу с основним начелима социјалне заштите и начелима породичног окружења, одрживости социјалних веза, укључености храњеника и најбољег интереса храњеника, те поштивања равноправности полова.

Члан 4.

(Начело породичног окружења)

(1) Храњеник остварује основну и специфичну заштиту и помоћ у хранитељској породици која је њему потицајно и позитивно породично окружење.

(2) Смјештајем храњеника у хранитељску породицу, храњеник постаје равноправни члан хранитељске породице.

Члан 5.

(Начело одрживости социјалних веза)

Храњеник се упућује на смјештај у хранитељску породицу у његовој локалној заједници, ради одрживости породичних и других социјалних веза и очувања постигнутог нивоа његове социјалне укључености, осим ако то није у његовом интересу или на том подручју нема хранитељске породице.

Члан 6.

(Начело укључености)

Храњеник има активну улогу у задовољавању својих потреба у планирању и реализацији активности за побољшање свог положаја, а потребне услуге му осигуравају међусобно повезани и координирани пружаоци услуга у јединици локалне самоуправе.

Члан 7.

(Начело најбољег интереса за храњеника)

При утврђивању потребе и околности за смјештај храњеника у хранитељску породицу, води се рачуна о потребама храњеника, односно циљевима индивидуалног плана рада.

**ПОГЛАВЉЕ III – ВРСТЕ ХРАНИТЕЉСТВА**

Члан 8.

(Хранитељство према потребама храњеника)

Хранитељство према потребама храњеника може бити:

1. традиционално хранитељство,
2. специјализовано хранитељство,
3. хитно хранитељство и
4. повремено хранитељство.

Члан 9.

(Традиционално хранитељство)

Традиционално хранитељство је хранитељство којим се пружају услуге заштите дјетету и млађем пунољетном лицу без одговарајућег родитељског старања чији психофизички развој и ниво функционисања не одступају значајније од развоја и одрастања дјетета исте животне доби, а за које је процијењено да је примјена хранитељства у његовом најбољем интересу, дјеци чији је развој ометен породичним приликама, одраслом лицу за задовољавање свакодневних животних потреба повезаних уз његову животну доб или здравствено стање, те самохраној мајци с дјететом до годину дана старости дјетета уколико нема средстава за издржавање или којој је усљед неријешеног стамбеног питања или поремећених породичних односа потребан привремени смјештај у хранитељској породици.

Члан 10.

(Специјализовано хранитељство)

(1) Специјализовано хранитељство је хранитељство којим се храњенику пружају специјализоване услуге заштите, задовољавањем његових основних и додатних животних потреба, повезаних уз његов психофизички развој и ниво функционисања који одступају значајније од развоја и одрастања дјетета исте животне доби, или уз веће проблеме у понашању, теже здравствено стање или инвалидитет, а храњенику потребну заштиту пружа специјализовани хранитељ који има посебна знања и вјештине, те чланови његове породице.

(2) Специјализовани хранитељ пружа услуге заштите из става (1) овога члана храњеницима и то: дјеци с инвалидитетом, одгојно занемареној дјеци, дјеци у сукобу са законом, дјеци жртвама породичног и другог насиља, дјеци жртвама трговине људима, дјеци жртвама злоупотребе психоактивних супстанци и других облика овисности, дјеци с друштвено негативним понашањем, дјеци којој је због посебних околности потребан одговарајући облик социјалне заштите, те малољетној трудници, малољетној мајци с дјететом или малољетним родитељима с дјететом ако се на тај начин оснажује њихово родитељство и ако немају породичну подршку.

(3) Специјализовани хранитељ пружа услуге заштите одраслим храњеницима из става (1) овога члана за које је процијењено да је њихов смјештај у специјализовану хранитељску породицу у њиховом најбољем интересу.

Члан 11.

(Хитно хранитељство)

(1) Хитно хранитељство је хранитељство којим се храњенику ради његове сигурности, заштите или других животних потреба мора хитно осигурати привремени смјештај у хранитељску породицу до престанка ризичне/неповољне ситуације и стварања услова за његов повратак у властиту породицу или до осигуравања других облика заштите.

(2) Хитност из става (1) овога члана подразумијева ситуације у којима је дијете напуштено од родитеља, када га родитељи грубо или у већој мјери занемарују или злостављају, када су родитељи спријечени бринути о дјетету због тешке болести или смрти и друге ситуације када је дијете потребно хитно збринути.

(3) Хитност из става (1) овога члана подразумијева ситуације у којима је одрасло лице потребно хитно збринути јер је старо, немоћно, напуштено, а овисно о помоћи и њези другог лица, или је због елементарне непогоде остало без властитог дома, ако је жртва насиља, у случају када умре родитељ који се старао о лицу с инвалидитетом, а о њему се нема ко старати, или је на други начин животни интерес одраслог лица угрожен.

(4) Хитно хранитељство може трајати најдуже мјесец дана у непрекидном трајању, а може га обављати хранитељ који обавља традиционално и специјализовано хранитељство, као несроднички или сроднички хранитељ, ако за смјештај храњеника има осигуране прописане услове.

Члан 12.

(Повремено хранитељство)

(1) Повремено хранитељство је хранитељство којим се дјеци и одраслим лицима пружају услуге заштите на привременом смјештају током припреме за стални смјештај у ту хранитељску породицу, или за дијете или одрасло лице које је на дужем смјештају у установи социјалне заштите, ради њихове прилагодбе на породични начин живота и/или припреме за самосталан живот.

(2) Повремено хранитељство је и хранитељство за дијете с развојним или здравственим тешкоћама, за дијете чија породица има различите тешкоће у функционисању или за одрасло лице с инвалидитетом, који живе у властитој или хранитељској породици, па се упућују на смјештај у другу хранитељску породицу на краће вријеме (викенд, празнике или током дана) ради очувања капацитета властите или хранитељске породице и спречавања неповољних ситуација које би могле привремено угрозити функционисање породице и добробит дјетета.

(3) Осим у изнимним ситуацијама, повремено хранитељство може трајати најдуже до три мјесеца у непрекидном трајању, а може га обављати хранитељ који обавља традиционално или специјализовано хранитељство, као несроднички или сроднички хранитељ, ако за смјештај храњеника има осигуране прописане услове.

Члан 13.

(Хранитељство према статусу)

Хранитељство према статусу може бити:

а) несродничко хранитељство и

б) сродничко хранитељство.

Члан 14.

(Несродничко хранитељство)

Несродничко хранитељство је хранитељство које обављају хранитељ и чланови хранитељске породице који нису у крвном или тазбинском сродству с храњеником, а може бити традиционално, специјализовано, хитно и повремено хранитељство.

Члан 15.

(Сродничко хранитељство)

(1) Сродничко хранитељство је хранитељство које обављају хранитељ и чланови хранитељске породице, који су у крвном и/или тазбинском сродству с храњеником, када је такав облик заштите у његовом најбољем интересу.

(2) Сродници у правој и сродници до четвртог степена крвног сродства побочне линије и њихов брачни/ванбрачни партнер могу обављати сродничко хранитељство.

(3) Изнимно, сроднички хранитељи могу бити и други сродници храњеника уколико стручни тим центра процијени да је то у најбољем интересу храњеника.

(4) Сродничка хранитељска породица може обављати традиционално, специјализовано, хитно и повремено хранитељство, у складу с процјеном стручног тима центра и прописаним условима.

Члан 16.

(Брига о храњенику у његовом стамбеном простору)

Хранитељ се брине о храњенику у свом стамбеном простору, а изузетно, када је то у интересу храњеника, у стамбеном простору храњеника.

**ПОГЛАВЉЕ IV – УСЛОВИ ЗА ОБАВЉЕЊЕ ХРАНИТЕЉСТВА**

Члан 17.

(Услови које морају испуњавати хранитељ и хранитељска породица)

(1) Лице које жели бити хранитељ мора:

а) бити држављанин Босне и Херцеговине,

б) бити пунољетно,

ц) имати пребивалиште у Федерацији Босне и Херцеговине (у даљем тексту: Федерација),

д) имати пословну способност,

е) имати здравствену способност, коју доказује потврдом изабраног доктора опће/породичне медицине,

ф) имати завршено најмање средњошколско образовање,

г) имати доказ да чланови хранитељске породице немају неизмирених пореских обавеза,

х) имати компетенције за заштиту, чување, његу, одгој и задовољавање других потреба, према стручној процјени центра, и

и) имати стамбене и материјалне услове за обављање хранитељства које ће посебним правилником прописати федерални министар рада и социјалне политике (у даљем тексту: федерални министар).

(2) Изузетно, ако се утврди да је то у најбољем интересу храњеника, хранитељ може бити и лице које има нижи степен образовања од прописаног ставом (1) тачком ф) овога члана.

(3) Изузетно од става (1) тачка а) овога члана, ако је то у најбољем интересу храњеника, а на приједлог мјесно надлежног центра, хранитељ може бити и страни држављанин са сталним боравком у Федерацији који испуњава прописане услове.

(4) У случају из става (3) овог члана центар је дужан прибавити сагласност Федералног министарства рада и социјалне политике (у даљем тексту: Министарство).

(5) Хранитељ или чланови хранитељске породице, морају остваривати лична средства за издржавање, односно остваривати примања по основу плаће, доприноса од пољопривреде, сточарства, или других извора прихода у износу од најмање 30% минималне плаће у Федерацији по члану домаћинства утврђене на основу Опћег колективног уговора за територију Федерације Босне и Херцеговине и Одлуке о утврђивању најниже сатнице у Федерацији Босне и Херцеговине.

(6) Сроднички хранитељ или чланови сродничке хранитељске породице не морају испунити услов из става (5) овог члана уколико центар процијени да је то у најбољем интересу храњеника.

Члан 18.

(Сметње за обављање хранитељства)

(1) Хранитељство не може обављати породица:

а) у којој су поремећени породични односи,

б) у којој је хранитељу или другом члану породице изречена мјера породично-правне заштите у погледу личних права дјетета,

ц) у којој су интереси хранитеља или другог члана породице у супротности с интересима храњеника,

д) у којој хранитељ или члан породице има закључен уговор о доживотном издржавању с храњеником,

е) у којој хранитељ или други члан породице испољава друштвено неприхватљиво понашање у смислу важећег закона из области социјалне заштите,

ф) у којој би због болести хранитеља или члана породице могло бити угрожено здравље или други интереси храњеника,

г) у којој се против хранитеља или другог члана хранитељске породице води кривични поступак, односно у којој је хранитељу или другом члану хранитељске породице правоснажном судском пресудом изречена казна затвора или новчана казна за кривично дјело прописано Кривичним законом Федерације Босне и Херцеговине,

х) у којој хранитељ има више од двоје дјеце млађе од 15 година.

(2) Центар је по службеној дужности обавезан за хранитеља и чланове хранитељске породице прибавити доказе из става (1) алинеја г) овог члана.

Члан 19.

(Добна разлика између хранитеља и храњеника)

(1) Добна разлика између хранитеља и храњеника дјетета у правилу не може бити мања од 25 и већа од 50 година живота.

(2) Изузетно од става (1) овог члана добна разлика између хранитеља и храњеника дјетета може бити мања од 25 и већа од 50 година живота уколико је то у најбољем интересу дјетета о чему одлуку доноси стручни тим центра.

(3) Хранитељ не може бити особа млађа од 25 и старија од 65 година живота, осим код сродничког хранитељства, или уколико је то у најбољем интересу храњеника.

**ПОГЛАВЉЕ V - ВРСТЕ И БРОЈ ХРАЊЕНИКА**

Члан 20.

(Врсте храњеника у једној хранитељској породици)

(1) Хранитељска породица у правилу се стара о истој групи храњеника, посебно о дјеци, а посебно о одраслим лицима, осим када постоји потреба за заједничким старањем о родитељу с дјететом, браћи и сестрама, малољетним родитељима или брачним/ванбрачним партнерима.

(2) Хранитељска породица која се стара о дјеци може се истодобно старати о дјеци без родитеља, дјеци коју родитељи занемарују или злоупотребљавају своје родитељске дужности, дјеци с проблемима у понашању, дјеци с инвалидитетом и дјеци жртвама породичног насиља, уколико је то у најбољем интересу дјеце и ако испуњава за то потребне услове.

(3) Хранитељска породица која се стара о одраслим лицима може се истодобно старати о одраслим лицима с различитом врстом инвалидитета.

(4) Изузетно од става (1) овога члана, у случају када током смјештаја код храњеника настану такве промјене да више не припада истој врсти храњеника, хранитељска породица, уз процјену потреба храњеника и сагласност центра, може се и даље старати о храњенику, ако то није противно интересима других смјештених храњеника.

Члан 21.

(Број дјеце храњеника у једној хранитељској породици)

(1) У хранитељској породици може бити смјештено највише троје дјеце.

(2) Изнимно од става (1) овог члана у хранитељској породици може бити смјештено више од троје дјеце ако се ради о браћи и сестрама или о храњеницима хитног и повременог хранитељства или мајци с дјететом до годину дана старости дјетета.

(3) Ако се хранитељска породица стара о дјеци с инвалидитетом, само једно дијете може бити дијете с тежим тјелесним, интелектуалним, сензоричким, комуникацијским или вишеструким тешкоћама у развоју код којег је утврђен такав ниво функционисања који захтјева већу стручну помоћ.

(4) Ако је хранитељ самац, може се старати о највише двоје дјеце, односно о једном дјетету с тежим тјелесним, интелектуалним, сензоричким, комуникацијским или вишеструким тешкоћама у развоју код којег је утврђен такав ниво функционисања који захтјева већу стручну помоћ.

(5) Изузетно од става (4) овога члана, самац који је сроднички хранитељ може се старати о већем броју дјеце ако је то у њиховом најбољем интересу и ако за то испуњава услове из члана 17. овог Закона.

Члан 22.

(Број одраслих храњеника у једној хранитељској породици)

(1) У хранитељској породици могу бити смјештена највише четири одрасла храњеника.

(2) Изузетно, у хранитељској породици може бити смјештено и више од четири одрасла храњеника ако се ради о одраслом храњенику кориснику хитног или повременог хранитељства, а породица испуњава услове из члана 17. овог Закона.

(3) Ако хранитељ живи сам, може имати на смјештају највише два одрасла храњеника, односно само једног одраслог храњеника с тежим инвалидитетом.

(4) Изузетно од става (3) овога члана, самац који је сроднички хранитељ може се старати о већем броју одраслих лица ако испуњава услове из члана 17. овог Закона и ако је то у њиховом најбољем интересу.

**ПОГЛАВЉЕ VI - УТВРЂИВАЊЕ ПОДОБНОСТИ ЗА ОБАВЉАЊЕ ХРАНИТЕЉСТВА**

**Одјељак А. Стручна оцјена/процјена подобности за обављање хранитељства**

Члан 23.

(Пријава за обављање хранитељства)

(1) Свако лице које жели бити хранитељ подноси пријаву за обављање хранитељства центру према мјесту свог пребивалишта.

(2) Уз пријаву из става (1) овога члана прилаже се писана сагласност чланова породице за обављање хранитељства и друга документација коју центар не може прибавити по службеној дужности.

(3) Након запримања пријаве из става (1) овога члана, у року од 30 (тридесет) дана центар утврђује испуњава ли подносилац пријаве из става (1) овога члана и чланови његове породице услове из чл. 17. и 19. овога Закона, те постоји ли која сметња из члана 18. овога Закона.

Члан 24.

(Стручна оцјена/процјена)

(1) На основу утврђеног чињеничног стања, центар даје стручну оцјену/процјену о испуњавању услова прописаних овим Законом за подносиоца пријаве из става (1) члана 23. овог Закона и за чланове његове породице.

(2) Код давања стручне оцјене/процјене из става (1) овога члана, центар на основу интервјуа и других одговарајућих метода разматра и процјењује мотиве лица и чланова његове породице за обављање хранитељства, односе у породици и њихов утицај на прихваћање храњеника у породицу као замјенску породицу, те њихове психофизичке способности, водећи рачуна о свим чињеницама које би могле утицати на задовољавање потреба и најбољи интерес храњеника.

(3) Током поступка процјене центар утврђује и примјереност животних услова породице, а посебно простора и опреме намијењене храњенику.

(4) Током поступка процјене центар по потреби узима у обзир и потврде, мишљења или препоруке других институција у јединици локалне самоуправе.

(5) Федерални министар ће прописати јединствене процедуре идентификације и регрутације хранитеља.

Члан 25.

(Поступак након извршене стручне оцјене/процјене)

* 1. Након добијања стручне оцјене/процјене из члана 24. став (1) овога Закона, подносиоц пријаве из става (1) члана 23. овог Закона и његов брачни/ванбрачни партнер имају обавезу проћи едукацију из члана 49. овог Закона.
  2. Након завршене едукације и у року од осам дана од дана прибављања стручног мишљења едукатора, центар ће подносиоцу пријаве из члана 23. став (1) овог Закона који је подобан за обављење хранитељства издати потврду за обављање хранитељства (у даљем тексту: потврда о хранитељству).
  3. Потврда из става (2) овог члана издаје се на период од пет година и обавезно садржи податке о врсти хранитељства и броју храњеника који могу бити збринути.
  4. Лице које је подобно за обављење хранитељства по службеној дужности се евидентира у регистар хранитеља из члана 51. овог Закона као потенцијални хранитељ.
  5. Лица за која је оцијењено да нису подобна за обављање хранитељства, центар ће о томе писмено обавијестити у року од осам дана, уз обавезно навођење разлога о неподобности за обављање хранитељства.

**Одјељак Б. Ревизија стручне оцјене/процјене подобности за обављање хранитељства**

Члан 26.

(Ревизија стручне оцјене/процјене)

(1) Ревизију стручне оцјене/процјене врши надлежни центар најмање једном у три године од дана достављања потврде о хранитељству, односно од урађене претходне ревизије.

(2) Ревизија из става (1) овог члана проводи се на начин утврђен чланом 24. овог Закона.

(3) Потенцијални хранитељ односно хранитељ за којег се у току поступка ревизије утврди да више не испуњава услове за обављање хранитељства у складу с овим Законом биће писмено обавијештен о престанку важења потврде о хранитељству.

(4) У складу с извршеном ревизијом стручне оцјене/процјене центар ће по службеној дужности евидентирати извршену ревизију.

(5) У случају промјене околности које би могле бити битне за обављење хранитељства, хранитељ односно потенцијални хранитељ дужан је одмах, а најкасније у року од пет дана од настанка, односно сазнања за промјену околности, обавијестити надлежни центар који ће провести поступак ревизије стручне оцјене/процјене.

**Одјељак Ц. Престанак испуњавања услова за обављање хранитељства**

 Члан 27.

(Престанак важења потврде о хранитељству)

(1) Потврда о о хранитељству престаје да важи по сили закона:

1. истеком рока на који је издата потврда о хранитељству ако хранитељ није поднио захтјев за обнову потврде о хранитељству и
2. смрћу хранитеља.

(2) Потврда о хранитељству престаје да важи и с даном назначеним у обавијести о престанку важења потврде о хранитељству из члана 26. став (3) овог Закона.

(3) Центар ће утврдити престанак важења потврде о хранитељству прије истека рока на који је издата ако:

а) хранитељ поднесе захтјев за престанак обављања хранитељства,

б) хранитељ обавља хранитељство противно интересима храњеника,

ц) наступе неки од разлога који доводе до немогућности обављања хранитељства прописаних одредбама овога Закона због чињенице да хранитељ више не испуњава прописане услове,

д) потенцијални хранитељ или хранитељ без оправданих разлога не прими на смјештај храњеника којег му је упутио центар иако се сагласио с његовим смјештајем,

е) престане потреба за смјештајем храњеника у сродничку хранитељску породицу, ако та породица обавља само сродничко хранитељство.

(4) Центар може донијети привремено одлуку за обављање хранитељства одраслом члану хранитељске породице умрлог хранитеља из става (1) тачка б) овога члана на његов захтјев којим се уређују његова права и обавезе за обављање хранитељства до доношења потврде о хранитељству.

Члан 28.

(Хранитељ који више не жели да се бави хранитељством)

Уколико хранитељ не жели више да се бави хранитељством, обавезан је о томе обавијестити центар најкасније 60 дана прије датума када намјерава престати се бавити хранитељством како би заједно осигурали оптималне услове за премјештај храњеника или његово збрињавање на други начин, у складу с индивидуалним потребама храњеника.

Члан 29.

(Брисање из регистра хранитеља)

(1) У свим случајевима престанка важења потврде о хранитељству, центар ће по службеној дужности извршити брисање потенцијалног хранитеља или хранитеља из регистра хранитеља.

(2) Брисање из регистра хранитеља врши се:

а) ако потенцијалном хранитељу или хранитељу престане да важи потврда о хранитељству, с даном назначеним у обавијести о престанку важења потврде о хранитељству,

б) ако је истекао рок на који је потврда о хранитељству дата, с посљедњим даном рока важења потврде о хранитељству,

ц) ако престане сродничко хранитељство, с даном престанка смјештаја храњеника корисника сродничког хранитељства,

д) ако хранитељ не поднесе пријаву за издавање потврде за обављање друге врсте хранитељства, те

е) због смрти хранитеља.

**ПОГЛАВЉЕ VII – ХРАНИТЕЉСКИ УГОВОР**

Члан 30.

(Уговорни однос)

(1) Хранитељски уговор је уговор о међусобним правима и обавезама између центра и хранитеља који се склапа у писаном облику за сваког храњеника појединачно, а након доношења рјешења центра о признавању права на смјештај у хранитељску породицу.

(2) Рјешење о признавању права на смјештај у хранитељску породицу доноси се уз предходно прибављену сагласност кантоналног министарства надлежног за област социјалне заштите (у даљем тексту: кантонално министарство).

(3) О жалби на рјешења којим се рјешава о праву на смјештај у хранитељску породицу одлучује кантонално министарство.

(4) Хранитељским уговором уређује се:

а) дан отпочињања смјештаја,

б) услови и начин задовољавања специфичних потреба храњеника и хранитељ,

ц) дужина отказног рока хранитељског уговора,

д) врста хранитељства за коју је уговор склопљен,

е) врста и обим услуга које су хранитељ и хранитељска породица обавезни осигурати смјештеним храњеницима,

ф) права и обавезе уговорних страна,

г) распоред и начин контактирања храњеника с биолошким родитељима и сродницима,

х) висина накнаде за храњеника и начин плаћања,

и) хранитељска накнада,

ј) увјети за отказ уговора и

к) друга права и обавезе уговорних страна.

Члан 31.

(Престанак уговорног односа)

Уговорни однос из члана 30. овога Закона престаје:

а) смрћу хранитеља или смрћу храњеника,

б) усвојењем храњеника,

ц) ступањем у брак храњеника,

д) истеком рока уколико је уговор закључен с роком важења,

е) отказом уговора,

ф) због неизвршавања законских и уговорних обавеза, те

г) других разлога због којих се уговорне обавезе више не могу извршавати.

**ПОГЛАВЉЕ VIII – ХРАНИТЕЉСКА НАКНАДА И НАКНАДА ЗА ИЗДРЖАВАЊЕ ХРАЊЕНИКА**

Члан 32.

(Хранитељска накнада)

(1) Висина хранитељске накнаде овиси о броју и врсти смјештених храњеника.

(2) Основица на основу које се утврђује износ хранитељске накнаде је просјечна нето плата исплаћена у Федерацији према објављеном податку Федералног завода за статистику за претходну годину.

(3) Мјесечна накнада хранитељу по једном храњенику износи 25% од основице из става (2) овога члана и увећава се за 15% за сваког наредног храњеника.

(4) Изузетно од става (3) овог члана мјесечна накнада хранитељу који обавља специјализовано хранитељство износи 40% од основице из става (2) овог члана и увећава се за 20% за сваког наредног храњеника.

(5) Мјесечна накнада за хранитеља који истовремено обавља традиционално и специјализовано хранитељство утврђује се на начин да се као полазна основица узима мјесечна накнада за специјализовано хранитељство из става (4) овог члана и иста се увећава за 15% за храњеника корисника традиционалног хранитељства у складу са ставом (3) овог члана, односно за 20% за храњеника корисника специјализованог хранитељства у складу са ставом (4) овог члана.

(6) Хранитељ који обавља сродничко хранитељство има право на хранитељску накнаду, под условом да између храњеника и хранитеља не постоји обавеза издржавања према Породичном закону Федерације Босне и Херцеговине (“Службене новине Федерације БиХ”, бр. 35/05, 41/05 и 31/14).

Члан 33.

(Исплата хранитељске накнаде)

(1) Хранитељска накнада почиње се обрачунавати с првим даном смјештаја храњеника у хранитељску породицу, који је наведен у уговору о хранитељству, а при израчуну се сматра да мјесец има 30 дана.

(2) Исплата накнаде хранитељу за случајеве када храњеник оправдано одсуствује из хранитељске породице дуже од 15 дана, за тај се мјесец исплаћује у складу са ставом (4) овога члана.

(3) Хранитељска накнада престаје се обрачунавати с посљедњим даном смјештаја храњеника.

(4) Изузетно од ст. (1) и (3) овога члана, хранитељу који пружа услуге хитног или повременог хранитељства за највише 30 дана хранитељства, накнада се исплаћује за сваки проведени дан смјештаја храњеника.

(5) Хранитељску накнаду обрачунава центар који је донио рјешење о признавању права на смјештај у хранитељску породицу.

(6) Хранитељску накнаду храњеника корисника повременог хранитељства који је на сталном смјештају у установи социјалне заштите, хранитељу исплаћује установа социјалне заштите.

Члан 34.

(Накнада за издржавање храњеника)

(1) Накнада за издржавање храњеника односи се на трошкове смјештаја и издржавање храњеника, те његове личне потребе у складу с његовим индивидуалним планом рада.

(2) Основица за утврђивање износа накнаде за издржавање храњеника је просјечна исплаћена нето плата у Федерацији према објављеном податку Федералног завода за статистику за претходну годину.

(3) Износ мјесечне накнаде за издржавање храњеника за традиционално хранитељство износи 45%, а за специјализовано 65% од основице из става (2) овог члана.

(4) Накнаду из става (3) овога члана обрачунава центар који је донио рјешење о признавању права на смјештај у хранитељску породицу, а накнада се обрачунава с првим даном смјештаја и престаје с посљедњим даном смјештаја храњеника.

(5) Накнаду из става (3) овога члана храњенику кориснику повременога хранитељства који је на сталном смјештају у установи социјалне заштите, хранитељу исплаћује установа социјалне заштите.

Члан 35.

(Трошкови смјештаја и средства за финансирање)

(1) Трошкове смјештаја у хранитељску породицу сноси лице које је смјештено у хранитељску породицу, родитељ, усвојитељ, старатељ или сродник који је по одредбама Породичног закона дужан да издржава то лице или друго правно или физичко лице које је преузело обавезу плаћања трошкова.

(2) Средства за финансирање хранитељске накнаде и накнаде за издржавање храњеника обезбјеђују се из буџета кантона уколико је рјешењем о признавању права на смјештај у хранитељску породицу кантонално министарство преузело обавезу плаћања трошкова смјештаја.

(3) Центар има право на потпуну или дјелимичну накнаду трошкова из имовине и прихода смјештеног лица или лица које је по одредбама Породичног закона дужно издржавати лице смјештено у хранитељску породицу.

(4) Начин утврђивања и обрачунавања прихода и имовине храњеника, односно других лица која су по закону обавезна да судјелују у трошковима смјештаја у хранитељску породицу, а који се узимају у обзир при обрачунавању хранитељске накнаде и накнаде за издржавање храњеника, правилником прописује федерални министар.

**ПОГЛАВЉЕ IX – ОБАВЕЗЕ, ОДГОВОРНОСТИ И ПРАВА ХРАНИТЕЉА И ЦЕНТРА**

**Одјељак А. Обавезе, одговорности и права хранитеља**

 Члан 36.

(Опће обавезе хранитеља)

(1) Хранитељ и хранитељска породица пружају дјетету или одраслом лицу које им је упућено на смјештај услуге прихвата, становања, прехране, набавке одјеће и обуће, одржавања личне хигијене, бриге о здрављу и његе, чувања, одгоја, образовања, организовања слободног времена, превоза, те друге услуге овисно о потребама дјетета или одраслог лица.

(2) Хранитељ је обавезан:

а) извршити припрему себе и породице за прихват храњеника, у сарадњи са центром,

б) судјеловати у изради индивидуалног плана рада прије и за вријеме смјештаја храњеника,

ц) омогућити да прилагодба храњеника у породици буде успјешна, те да понашање свих чланова хранитељске породице према храњенику буде одговарајуће и брижно,

д) пружати храњенику помоћ у прилагодби на нову заједницу,

е) пружати храњенику све врсте услуга и у обиму наведеном у рјешењу о признавању права на смјештај у хранитељску породицу, у складу с уговорним обавезама из хранитељског уговора,

ф) храњеника правилно његовати и пружати му примјерен смјештај, прехрану, одјећу и обућу, те потребне личне и друге потрепштине,

г) обезбиједити храњенику приступ образовним, здравственим, културним и спортским активностима,

х) бринути за очување и унапређење здравља храњеника, те му осигурати одговарајућу здравствену заштиту у оквиру примарне и специјалистичке здравствене заштите, те према потреби и упути стручњака омогућити укључивање у програме психосоцијалне рехабилитације,

и) бринути се да храњеник стекне радне способности и развије животне вјештине за самостално функционисање, те му помоћи у тражењу одговарајућег запослења,

ј) припремити храњеника за повратак у властиту породицу или за одлазак код другог пружаоца смјештаја или за самосталан живот.

(3) Хранитељ је обавезан поступати по упутама старатеља, центра и других надлежних пружаоца социјалних и других услуга, те подузимати мјере утврђене индивидуалним планом рада храњеника.

(4) Хранитељ је обавезан водити евиденцију и документацију о свим важним животним околностима храњеника, те редовно и по потреби извјештавати центар најмање два пута годишње, те по потреби и друге пружаоце социјалних услуга.

(5) Хранитељ је обавезан омогућити и потицати контакте храњеника с властитом породицом, другим сродницима те осталим блиским лицима у складу с индивидуалним планом рада храњеника и одлукама надлежних тијела, у складу с најбољим интересима храњеника.

(6) Хранитељ је обавезан осигурати заштиту достојанства, лични интегритет и тајност података о храњенику.

(7) Хранитељ, као и његов брачни/ванбрачни партнер је обавезан најмање једанпут годишње, а на приједлог центра по потреби и чешће, судјеловати у едукацијама.

Члан 37.

(Права хранитеља)

Хранитељ има право:

а) на лични дигнитет и приватност,

б) бити укључен као равноправни члан стручног тима,

ц) бити упознат са свим информацијама о храњенику и његовом ранијем породичном животу,

д) судјеловати у изради индивидуалног плана рада и имати сазнања о циљевима плана за храњеника,

е) на сигурност чланова властите породице,

ф) на стручну помоћ у савладавању потешкоћа при пријему и одласку храњеника који је био смјештен у његову породицу,

г) бити упознат са свим поступцима везаним уз његову улогу хранитеља,

х) на помоћ у раду хранитеља кроз редовно праћење,

и) на оспособљавање и едукације организиране од стране центра или других пружаоца услуга,

ј) на приступ другим облицима подршке у бризи за храњеника у његовом дому, укључујући правовремену помоћ стручних радника центра или других пружаоца услуга,

к) на евалуацију и повратну информацију о његовој улози.

Члан 38.

(Посебне одредбе о хранитељству за дјецу)

(1) Центар  или други пружалац социјалних услуга плански припрема дијете за хранитељство и његову породицу за заштиту изван властите породице, у складу с његовим индивидуалним планом рада, осим у случају хитног хранитељства, када утврђује план најкасније у року од осам дана од дана смјештаја храњеника.

(2) Дијете до треће године живота се првенствено смјешта у хранитељску породицу.

(3) Дијете које се измјешта из биолошке или друге хранитељске породице се првенствено смјешта у хранитељску породицу.

(4) Изузетно од става (2) и (3) овога члана уз постојање оправданих разлога и уколико је то у најбољем интересу дјетета, дијете се може смјестити у установу социјалне заштите.

(5) Дјетету које је смјештено у установу социјалне заштите, настоји се осигурати смјештај у хранитељску породицу што је прије могуће, осим уколико то није у његовом најбољем интересу.

(6) Избор хранитељске породице мора одговарати дјететовим потребама и карактеристикама.

(7) Центар у сарадњи с родитељима/старатељима и дјететом првенствено бира хранитеља из круга сродника или других особа блиских дјетету, у његовом мјесту пребивалишта, увијек када је то могуће, осим ако није у најбољем интересу дјетета.

(8) Дјетету или млађем пунољетном лицу на редовном школовању центар по потреби осигурава неопходну стручну помоћ, у складу с утврђеним потребама у индивидуалном плану рада.

(9) Дјеци с тешкоћама у развоју или проблемима у понашању хранитељ осигурава потребну заштиту и омогућава пружање специјализованих услуга код других пружаоца услуга на основу рјешења центра о признавању права на такве услуге.

(10) Стручни радници центра и хранитељ заједно планирају и припремају одлазак дјетета из хранитељске породице ради повратка у властиту породицу, ради усвојења, за самосталан живот, за смјештај у другу хранитељску породицу или код другог пружаоца услуга смјештаја, ради постепеног прилагођавања на нове услове живота.

Члан 39.

(Посебне обавезе хранитеља за дјецу)

(1) Хранитељ дјетета обавезан је:

а) дијете правилно његовати, одгајати и пружати му примјерен смјештај, осигурати му примјерену прехрану, одјећу и обућу, те се бринути о дјететовом здрављу,

б) дјетету осигурати школске и личне потрепштине, примјерене играчке, основну спортску и другу опрему просјечне вриједности за различите активности,

ц) бринути се за правилан однос дјетета према учењу и раду, потицати га на рад и стицање радних навика те бринути да дијете стекне одређено професионално звање,

д) помоћи дјетету код обликовања властитог идентитета, потицати развој његових способности и организовати провођење слободног времена,

е) укључивати дијете у живот локалне заједнице у складу с његовим потребама и интересима,

ф) омогућити и потицати контакте те сусрете и дружења између дјетета и родитеља те других чланова властите породице, у складу с одлуком надлежног тијела и најбољим интересом дјетета.

(2) Сва важнија питања око бриге и одгоја дјетета хранитељ мора уређивати споразумно с његовим родитељима, скрбником или законским заступником, центром и пружаоцем других услуга.

Члан 40.

(Посебне обавезе хранитеља за одрасла лица)

(1) Хранитељ одраслог лица обавезан је:

а) осигурати одраслом лицу задовољавање свакодневних и посебних потреба, те га потицати на усвајање одређених вјештина с обзиром на његове преостале способности, а ради његовог самосталног збрињавања,

б) потицати радно-окупационе активности у складу с нивоом функционисања и интересима одраслог лица, потицати рекреацијске активности те културно-забавне активности,

ц) укључивати одрасло лице у живот локалне заједнице у складу с његовим потребама и могућностима,

д) омогућити и потицати контакте, сусрете и дружења између одраслог лица и чланова његове породице, те других сродника и пријатеља.

(2) Одраслом лицу које је смјештено у установу социјалне заштите настоји се осигурати смјештај у хранитељску породицу што је прије могуће, осим кад то није у његовом најбољем интересу.

(3) Сва важнија питања око бриге за смјештено лице хранитељ мора уређивати споразумно са центром, другим пружаоцима услуга, те члановима властите породице храњеника, увијек када је то могуће.

Члан 41.

(Стручна подршка хранитељству)

(1) Хранитељској породици и храњенику услуге стручне помоћи пружају: центар, установе социјалне заштите, удружења и друге организације цивилног друштва, вјерске заједнице и друга правна и физичка лица која пружају услуге стручне помоћи породици.

(2) Пружаоци услуга стручне подршке хранитељским породицама и храњеницима дужни су похађати едукације прописане овим Законом.

**Одјељак Б. Обавезе и одговорности центра**

Члан 42.

(Подршка хранитељима)

(1) Стручни радници центра обавезни су активно промицати развој хранитељства у складу с утврђеним потребама на подручју своје мјесне надлежности.

(2) У промицању хранитељства, у сарадњи с центром, могу судјеловати установе социјалне заштите, невладине и приватне организације, те волонтери.

(3) Стручни радници центра су свим лицима заинтересованим за обављање хранитељства обавезни дати информације о сврси, условима и начину обављања хранитељства те правима и обавезама хранитеља.

(4) Центар је дужан информисати све хранитеље на подручју своје мјесне надлежности о обавези едуцирања, те о терминима одржавања базичних и додатних едукација из области хранитељства.

(5) Центар врши процјену потенцијалних хранитеља, доноси одлуку о њиховој подобности, припрема и прати пружање услуге и оспособљавање хранитеља, те пружа стручну подршку хранитељима на подручју своје мјесне надлежности.

(6) Центар је обавезан потицати и организовати групни рад за хранитеље, те пружати помоћ у њиховом удруживању и заједничком дјеловању.

Члан 43.

(Обавезе центра)

(1) Центар који је упутио на смјештај храњеника обавезан је:

а) у израду индивидуалног плана рада укључити изабраног хранитеља те храњеника, родитеља, старатеља, а по потреби и друге чланове породице храњеника,

б) упознати хранитељску породицу током израде индивидуалног плана рада с особинама храњеника који ће бити смјештен, његовим дотадашњим животом, здравственим стањем и потребама, проблемима који постоје и који се могу очекивати те с циљевима који се желе постићи индивидуалним планом рада,

ц) правовремено осигурати хранитељу документе у вези с пријавом боравишта и остваривања здравствене заштите храњеника,

д) пратити испуњавање обавеза хранитеља утврђених индивидуалним планом рада и редовно обилазити хранитељску породицу и контактирати с храњеником.

(2) Ако на подручју своје мјесне надлежности центар не може наћи одговарајућег хранитеља или ако смјештај храњеника на том подручју не би био у његовом интересу, центар ће упутити храњеника на смјештај код хранитеља на подручју најближег центра који има на располагању одговарајућег хранитеља, од којег ће претходно затражити писано мишљење о упућивању храњеника на смјештај.

(3) Мјесна надлежност центра не мијења се смјештајем лица у хранитељску породицу чије је пребивалиште на подручју друге опћине. За дијете чији родитељи живе одвојено, мјесна надлежност центра одређује се према пребивалишту родитеља коме је дијете повјерено одлуком суда или органа старатељства. До доношења одлуке мјесно је надлежан центар према пребивалишту родитеља код којег дијете живи.

(4) Све индиције или доказе злоупотребе, насиља, злостављања, сексуалног узнемиравања, дискриминације и других кршења права храњеника центар је дужан пријавити надлежним органима.

Члан 44.

(Индивидуални план рада)

(1) Центар је обавезан поступати тако да се у свим случајевима и на најбољи начин остварује најбољи интерес храњеника и сврха хранитељства.

(2) Водитељ индивидуалног плана рада храњеника планира и предлаже одговарајуће поступање и стручну помоћ храњенику те непосредно прати храњеника у хранитељској породици, уз помоћ чланова стручног тима.

(3) Индивидуални план рада храњеника саставља се у писаном облику и садржи добро планиране циљеве, начин праћења и преиспитивања, рокове и носитеље активности којима се остварује сврха смјештаја у хранитељску породицу те га је потребно допуњавати и по потреби мијењати, а најмање једанпут годишње.

(4) Након смјештаја храњеника у хранитељску породицу водитељ индивидуалног плана рада за храњеника мора координирати провођење плана у сарадњи с храњеником и његовом породицом, а по потреби и с другим правним и физичким лицима.

(5) Лица из става (4) овога члана судјелују у провођењу и праћењу индивидуалног плана рада и по потреби се састају, преиспитују план и утврђују нове циљеве и будуће мјере за смјештеног храњеника.

(6) Стручни радник центра прати прилике смјештеног дјетета путем посјета најмање једанпут седмично у првом мјесецу смјештаја, затим једанпут мјесечно у наредна три мјесеца смјештаја, те надаље најмање једанпут у три мјесеца током смјештаја, путем разговора у центру и дому хранитеља, посјета школи и сарадњом с другим правним и/или физичким лицима која судјелују у остваривању његовог индивидуалног плана рада.

(7) Стручни радник центра прати прилике смјештеног одраслог лица путем посјета најмање једанпут у првом мјесецу смјештаја, те надаље најмање једанпут у четири мјесеца током смјештаја, а по потреби и чешће.

(8) Ако центар или друга лица из става (4) овога члана утврде да хранитељ поступа у супротности с интересима смјештеног храњеника, центар је обавезан покренути по службеној дужности поступак утврђивања чињеничног стања, те на основу утврђеног евентуално донијети одлуку о раскиду хранитељског уговора.

(9) Центар је дужан пратити обављање хранитељства на подручју своје мјесне надлежности.

Члан 45.

(Подршка храњенику)

(1) Након доношења рјешења о престанку права на смјештај у хранитељску породицу, центар и хранитељска породица заједнички припремају храњеника за повратак у властиту породицу, за други облик заштите или за самосталан живот.

(2) У случају да центар утврди да је храњеника потребно упутити на смјештај у другу хранитељску породицу, у складу с промјенама у индивидуалном плану рада храњеника, заједно с хранитељем припрема храњеника на одлазак из породице и прихват у новој хранитељској породици.

(3) Ако је храњенику након навршене 18. године живота, ради школовања и најдуже годину дана након завршетка школовања ако се не може запослити, потребно осигурати останак на смјештају у хранитељској породици, обавеза је центра да заједно с хранитељем и храњеником преиспитају планиране циљеве те да ли је даљњи останак у хранитељској породици у његовом најбољем интересу.

(4) Млађим пунољетним лицима на смјештају у хранитељским породицама центар је обавезан, заједно с хранитељем, пружити помоћ за осамостављивање и самосталан живот.

(5) Након престанка смјештаја у хранитељској породици млађим пунољетним особама центар је у року од годину дана од дана престанка смјештаја у хранитељску породицу обавезан осигурати праћење и помоћ, као и контакт с хранитељском породицом и помоћ за укључивање у локалну заједницу.

Члан 46.

(Тимови за хранитељство)

(1) Уколико постоји потреба, а у складу с могућностима, на нивоу кантона се могу формирати тимови за хранитељство који би, у сарадњи са стручним радницима центра који обављају послове хранитељства, судјеловали у процјени потреба, избору и припреми хранитеља, праћењу пружања услуга и оспособљавања хранитеља, те пружали стручну помоћ и подршку хранитељима на подручју кантона.

(2) Састав, број чланова, потребна спрема, дјелокруг рада и остала питања везана за именовање тимова за хранитељство одређује кантонални министар надлежан за област социјалне заштите.

**ПОГЛАВЉЕ X - ПРАВА И ОБАВЕЗЕ ХРАЊЕНИКА**

Члан 47.

(Обавезе храњеника)

(1) Храњеник у складу с индивидуалним планом рада обавезан је активно судјеловати у остваривању одабраних циљева, извршавати преузете обавезе и иницирати преиспитивање свог индивидуалног плана рада у случају нових околности које утичу на његово провођење.

(2) Храњеник је обавезан поштивати правила породичног живота у хранитељској породици и правила понашања према хранитељу и другим храњеницима.

(3) Уколико настану проблеми у односима храњеника с хранитељем око свакодневних обавеза, начина кориштења слободног времена, у комуникацији с члановима властите породице, бризи храњеника о своме здрављу, у контактима с локалном заједницом и слично, храњеник је обавезан успоставити сарадњу с хранитељем и споразумно с њим и водитељем његовог индивидуалног плана рада настојати ријешити настале проблеме.

Члан 48.

(Права дјетета и одраслог лица)

(1) Дијете које се налази код хранитеља или хранитељске породице има право:

а) у складу са својом доби, бити информисано о свим фазама збрињавања, те бити припремљено на смјештај у хранитељску породицу,

б) судјеловати у доношењу одлука које утичу на његов живот,

ц) примати континуирану емоционалну подршку хранитеља усмјерену на разумијевање и прихваћање разлога тренутне или трајне немогућности његових родитеља да брину о њему,

д) на одгој, образовање, развијање вјештина, те професионално усмјерење које ће га припремити за квалитетан живот,

е) на доступност услуга и програма подршке, укључујући доступност специјализованих едукација за унапређење знања и вјештина, како би могло остварити своје пуне потенцијале,

ф) на континуирану бригу, пажњу, прихваћање и поштовање као јединственог људског бића, те помоћ у развијању властитог идентитета и повјерења у властиту вриједност,

г) на приватност и приступ службеним информацијама и документацији везаној за његову породицу,

х) на поштовање достојанства и сигурности, те заштиту од повреда, свих облика насиља и других облика злостављања и израбљивања,

и) на контакте и одржавање трајне и редовне везе с члановима властите породице, уколико то није у супротности с његовим најбољим интересом,

ј) бити информисано и припремљено на престанак смјештаја, укључујући савјетовање и подршку,

к) на притужбу водитељу његовог индивидуалног плана рада или центру.

(2) Одрасло лице које се смјешта у хранитељску породицу има право:

а) бити информисано о свим фазама збрињавања и припремљено на смјештај у хранитељску породицу,

б) на доступност услуга и програма подршке у локалној заједници,

ц) на континуирану бригу, прихваћање и поштивање достојанства од стране хранитеља и чланова хранитељске породице,

д) на сигурност, те заштиту од повреда, свих облика насиља, и других облика злостављања и израбљивања,

е) на приватност и приступ личној документацији те информацијама везаним за властиту породицу,

ф) на контакте и одржавање трајне и редовне везе с члановима властите породице те другим лицима важним у његовом животу, уколико то није у супротности с његовим најбољим интересом,

г) на приговор водитељу његовог индивидуалног плана рада или центру.

**ПОГЛАВЉЕ XI – ОСПОСОБЉАВАЊЕ И ЕДУКАЦИЈА**

Члан 49.

(Едукација хранитеља)

(1) Оспособљавање и едукација хранитеља у Федерацији проводи се у складу с Планом и програмом основних и додатних едукација.

(2) План и програм основних и додатних едукација хранитеља из става (1) овог члана доноси федерални министар уз консултације с кантоналним министарствима.

(3) Основне едукације за особе које желе бити хранитељи организираће се најмање једном годишње, а по потреби и чешће.

(4) Додатне едукације хранитеља обављаће се два или више пута годишње у складу с потребама.

(5) Кантонална министарства организују и проводе обавезно оспособљавање и прописане едукације хранитеља.

(6) Средства потребна за едукацију хранитеља обезбјеђују се у буџетима кантона.

(7) Едукација хранитеља врши се на једној локацији за цијели кантон или за више кантона уколико се у неком кантону не може формирати едукативна група.

Члан 50.

(Листа едукатора)

(1) Федерални министар ће донијети Критерије за едукаторе на основу којих ће бити расписан јавни позив и формирана листа едукатора у области хранитељства за Федерацију.

(2) Министарство ће организовати прву едукацију за упосленике центара који се баве пословима хранитељства.

Члан 51.

(Подручја едукације)

(1) Оспособљавање и едукација за обављање хранитељства које мора завршити хранитељ за дјецу, изузев сродничког хранитеља, прије издавања потврде о хранитељству обухвата сљедећа подручја:

а) појам и значај хранитељства,

б) улога и одговорност хранитеља,

ц) одгојни поступци, начини одгоја и основне задаће родитељства,

д) животне кризе и начини функционисања породице,

е) развојне потребе дјетета, одвајање дјетета из примарне породице и стварање блиских веза,

ф) права, интереси и добробит дјетета,

г) емоционална интелигенција код дјеце,

х) заштита дјеце од злостављања и занемаривања и препознавање ризика,

и) партнерски односи између пружаоца заштите, пружаоца подршке хранитељима и властите породице и смјештеног дјетета,

ј) комуникацијске вјештине у бризи за дјецу и млађа пунољетна лица и

к) самопроцјена хранитеља.

(2) Оспособљавање и едукација за обављање хранитељства које мора завршити хранитељ за одрасла лица, изузев сродничког хранитеља, прије издавања потврде о хранитељству обухвата сљедећа подручја:

а) појам и значај хранитељства,

б) улога и одговорност хранитеља,

ц) животне кризе и начини функционисања породице,

д) методе потицања и подршке, способности и вјештине за самосталну бригу о себи одраслог лица,

е) заштита од злостављања и занемаривања и препознавање ризика,

ф) заштита од насиља над одраслим лицима у стању социјалне потребе,

г) комуникацијске вјештине у бризи за одрасло лице,

х) интеграција одраслих смјештених лица у локалну средину,

и) препознавање и праћење промјена везаних уз процес старења,

ј) партнерски односи између пружаоца заштите, пружаоца подршке хранитељима и властите породице и смјештеног одраслог лица.

(3) Након издавања потврде о хранитељству, центар ће сродничком хранитељу одредити рок у којем мора извршити оспособљавање и судјеловање у едукацији/обуци за обављање хранитељства у подручјима из ст. (1) и (2) овог члана.

(4) Осим подручја из ст. (1) и (2) овога члана, програм за оспособљавање хранитеља за дјецу с тешкоћама у развоју и лица с инвалидитетом садржи и додатна подручја.

(5) Хранитељ мора најмање једанпут годишње судјеловати у прописаним едукацијама, а у складу с процјеном стручног тима надлежног центра.

(6) Обавеза оспособљавања и судјеловања у едукацијама из става (4) овога члана односи се и на сродничког хранитеља.

**ПОГЛАВЉЕ XII – РЕГИСТАР И ЕВИДЕНЦИЈА ПОДАТАКА, НАДЗОР И ПРАЋЕЊЕ ПРИМЈЕНЕ ОВОГ ЗАКОНА**

Члан 52.

(Регистар хранитеља)

(1) Министарство води централни регистар хранитеља у Федерацији.

(2) На основу података достављених од стране центара, кантонална министарства воде регистар хранитеља и евиденцију изданих потврда о хранитељству за подручје свог кантона, које достављају Министарству.

(3) Кантонална министарства, на основу података достављених од стране центара дужна су водити евиденцију храњеника којима је признато право на смјештај у другу породицу.

(4) Садржај и начин вођења регистра и евиденције из ст. (1), (2) и (3) овога члана правилником прописује федерални министар.

Члан 53.

(Стручни и инспекцијски надзор)

(1) Стручни надзор над провођењем овог Закона и подзаконских аката донесених на основу овог Закона врши Министарство.

(2) Инспекцијски надзор над провођењем овог Закона и подзаконских аката донесених на основу овог Закона врши федерални инспектор за област социјалне заштите у оквиру својих надлежности утврђених законом и подзаконским актима.

(3) Надзор из става (2) овог члана врши се у центру, а на основу увида у документацију којом располаже центар.

Члан 54.

(Праћење примјене)

(1) За потребе праћења и евалуације овог Закона, успоставит ће се Радно тијело у чији састав ће бити именовани представници Министарства и кантоналних министарстава.

(2) Радно тијело из става (1) овог члана ће пратити проведбу овог Закона и проведбених прописа донесених у складу с овим Законом, а на основу дефинисаних индикатора.

(3) Мандат, питања кворума за одржавање састанака, метода доношења одлука и друга питања од значаја за рад Радног тијела из става (1) овог члана дефинисат ће се Пословником о раду Радног тијела, који ће се донијети на конституирајућем састанку.

(4) Радно тијело из става (1) овог члана ће вршити обједињавање података и информација прикупљених кроз појединачне извјештаје ресорних кантоналних и опћинских органа, вршити њихову анализу и сачињавати јединствене полугодишње извјештаје о проведби овог Закона.

**ПОГЛАВЉЕ XIII - КАЗНЕНЕ ОДРЕДБЕ**

Члан 55.

Новчаном казном у износу од 1.200,00 КМ до 4.000,00 КМ казниће се за прекршај хранитељ ако:

а) обавља хранитељство мимо прописаних услова за обављање хранитељства из члана 17. овог Закона или супротно одредби члана 18. овог Закона,

б) обавља хранитељство без важеће потврде о хранитељству из члана 25. овог Закона,

ц) не пријави промијењене околности из члана 26. став (5) овог Закона,

д) одбије примити храњеника на смјештај без ваљаног разлога иако је учествовао у доношењу индивидуалног плана рада храњеника и био сагласан са смјештајем тог храњеника,

е) изврши самовољан премјештај храњеника из стамбеног простора, наведеног у уговору о хранитељству, у други стамбени простор без одобрења надлежног органа старатељства,

ф) не пружа све врсте услуга храњенику или услуге не пружа у опсегу прописаном законом или подзаконским актом у складу с уговореним обавезама из хранитељског уговора,

г) у одређеном року не подузме мјере утврђене промјеном индивидуалног плана рада храњеника,

х) не води на прописан начин евиденцију и документацију о храњенику,

и) не извјештава надлежни орган старатељства о свим важним животним околностима храњеника,

ј) онемогућава контакте храњеника с властитом породицом, другим сродницима те осталим блиским лицима,

к) поступа противно индивидуалном плану рада и одлукама надлежних тијела,

л) не осигура повјерљивост података и лични интегритет и достојанство храњеника.

Члан 56.

(1) Новчаном казном у износу од 2.000,00 КМ до 10.000,00 КМ казниће се за прекршај центар ако:

а) инспектору онемогући рад, односно не осигура услове за неометан рад или знатно отежа инспекцијски надзор, или му не достави, или не припреми податке, обавијести и материјале на његов захтјев у одређеном року, или му не достави или припреми нетачне и непотпуне подаке, обавијести и материјале,

б) не изврши правомоћно рјешење инспектора социјалне заштите.

(2) Новчаном казном у износу од 500,00 КМ до 1.500,00 КМ за прекршај из става (1) овог члана казнит ће се и одговорна особа у центру.

**ТРЕЋИ ДИО**

**ПОГЛАВЉЕ XIV - ПРЕЛАЗНЕ И ЗАВРШНЕ ОДРЕДБЕ**

Члан 57.

(1) Хранитељ који на дан ступања на снагу овога Закона обавља хранитељство, а не испуњава све услове прописане овим Законом, ако има смјештене храњенике, те ако на смјештају има већи број храњеника од броја прописаног овим Законом, може и даље обављати хранитељство и бринути о затеченим храњеницима док ти корисници остварују право на заштиту изван властите породице, ако је то у њиховом најбољем интересу.

(2) Поступак за издавање потврде о хранитељству по одредбама овога Закона, за хранитеља из става (1) овога члана, провест ће се најкасније у року од једне године од дана почетка примјене овог Закона.

(3) Хранитељ из става (1) овога члана који на дан ступања на снагу овога Закона обавља хранитељство најмање пет година и испуњава све услове прописане овим Законом, а има на смјештају дјецу до седме године живота или храњенике из члана 15. овога Закона, може поднијети надлежном центру према мјесту свог пребивалишта пријаву за обављање хранитељства у року од шест мјесеци од дана почетка примјене овог Закона.

Члан 58.

Поступци започети прије ступања на снагу овога Закона довршит ће се по ранијим прописима.

Члан 59.

(1) Федерални министар ће у року од шест мјесеци од дана ступања на снагу овог Закона донијети правилник из члана 17. став (1) тачка и) и прописати јединствене процедуре идентификације и регрутације хранитеља из члана 24. став (5) овог Закона.

(2) Федерални министар ће у року од шест мјесеци од дана ступања на снагу овог Закона донијети правилник из члана 35. став (3) овог Закона о начину утврђивања и обрачунавања прихода храњеника, односно других лица које су по закону обавезна да судјелују у трошковима смјештаја у хранитељску породицу, а који се узимају у обзир при обрачунавању хранитељске накнаде и накнаде за издржавање храњеника.

(3) Федерални министар ће донијети план и програм основних и додатних едукација хранитеља из члана 49. став (1) овог Закона у року од шест мјесеци од дана ступања на снагу овог Закона, а за сваку наредну годину најкасније до 1. марта текуће године.

(4) Федерални министар ће у року од три мјесеца од дана ступања на снагу овог Закона донијети Критерије за едукаторе из члана 50. став (1) овог Закона.

(5) Федерални министар ће у року од шест мјесеци од дана ступања на снагу овог Закона донијети правилник из члана 52. став (4) овог Закона и прописати садржај и начин вођења регистра и евиденције из члана 52. ст. (1), (2) и (3) овог Закона.

Члан 60.

Почетком примјене овог Закона и подзаконских аката донесених на основу овог Закона престају се примјењивати одредбе члана 19. став 1. тачка 3. и чл. 31-40. Закона о основама социјалне заштите, заштите цивилних жртава рата и заштите породице с дјецом (“Службене новине Федерације БиХ”, бр. 36/99, 54/04, 39/06 и 14/09), као и кантоналних прописа донесених на основу тог Закона, које се односе на смјештај у другу породицу.

Члан 61.

Овај Закон ступа на снагу осмог дана од дана објављивања у “Службеним новинама Федерације БиХ”, а почеће се примјењивати након шест мјесеци од дана ступања на снагу Закона.

**О Б Р А З Л О Ж Е Њ Е**

**I – УСТАВНИ ОСНОВ ЗА ДОНОШЕЊЕ ОВОГ ЗАКОНА**

Уставни основ за доношење овог Закона садржан је у одредбама члана III. 2. е), у вези са чланом III. 3. (3) Устава Федерације Босне и Херцеговине, којим је утврђено да федерална власт има право утврђивати политику и доносити законе који се тичу социјалне политике.

Према одредбама члана III. 2. е) и члана III. 3. (1) и (2) Устава Федерације Босне и Херцеговине, федерална власт и кантони су заједнички надлежни за социјалну политику. Ту надлежност остварују заједнички или одвојено, или од стране кантона координирано од федералне власти. У погледу ових надлежности кантони и федерална власт договарају се на трајној основи.

Кантони у овој области имају право утврђивати политику и проводити законе (члан III. 3. (4)), као и проводити социјалну политику и успостављати службе социјалне заштите (члан III. 4. ј)).

Према одредбама члана IV. А. 20. (1) д) Устава Федерације Босне и Херцеговине, поред осталих надлежности утврђених Уставом, Парламент Федерације Босне и Херцеговине надлежан је за доношење закона о вршењу функција федералне власти.

**II – РАЗЛОЗИ ЗА ДОНОШЕЊЕ ЗАКОНА**

Реформа социјалне заштите у Федерацији Босне и Херцеговине (у даљем тексту: Федерација) темељи се на потреби усклађивања правних прописа и праксе с међународним стандардима и добрим праксама како би се осигурао већи ниво благостања становништва, унапређење квалитете живота и социјалне инклузије, квалитет и разноврсност социјалних сервиса под једнаким условима за све становнике. Важећи Закон о основама социјалне заштите, заштите цивилних жртава рата и заштите породица са дјецом обухвата више одвојених области: социјалну заштиту у оквиру које је регулисано право на смјештај у другу породицу (хранитељство), заштиту цивилних жртава рата, заштиту лица с инвалидитетом и заштиту породице са дјецом. Закон као такав нејасно је конципиран и компликован за примјену у пракси, а поред наведеног Закона егзистирају и кантонални прописи којима се регулише област хранитељства у Федерацији.

Босна и Херцеговина, а тиме и Федерација, у својству чланице УН-а и Вијећа Европе, преузела је обавезе поштивања права и стандарда у области социјалне заштите. Такође, Босна и Херцеговина је ратификовала Европску социјалну повељу (2008). Као један од ентитета, Федерација је предмет анализе различитих међународних тијела у циљу редовног праћења ситуације и извјештавања о нивоу поштивања препорука међународних тијела у области социјалне заштите и услуга, укључујући и хранитељство.

Такође, чланом 99. Споразума о стабилизацији и придруживању између Босне и Херцеговине и Европске уније, прописано је, између осталог, да ће се осигурати једнак приступ и дјелотворна подршка свим осјетљивим лицима и лицима с посебним потребама.

У складу с програмским опредјељењем Владе Федерације један од стратешких циљева Федералног министарства рада и социјалне политике, (у даљем тексту: Министарство) је: унаприједити систем социјалне заштите и заштите породице са дјецом који ће гарантовати основна и уједначена права која обезбјеђују заштиту социјално угрожених категорија.

Постојеће стање у области хранитељства у Федерацији карактеризира нехармонизован, непотпун и недовољно оснажен систем социјалног збрињавања најрањивијих категорија становништва, дјеце и одраслих без породичног старања, који није усклађен с међународним стандардима и потребама храњеника. Овакво стање указује на неопходност хармонизовања и усклађивања правног оквира и пракси с међународним стандардима, добрим праксама и трендовима у овој области у Европи и региону (реформа у овој области је већ у поодмаклој фази у сусједним земљама).

Сходно наведеном, приступило се изради анализе постојећег стања у области хранитељства у Федерацији кроз израду документа “Јавна политика развојa хранитељства у Федерацији Босне и Херцеговине” (у даљем тексту: Јавна политика) и текста Закона о хранитељству у Федерацији Босне и Херцеговине (у даљем тексту: Закон) као једног од проведбених инструмената Јавне политике, са циљем да се системски уреди смјештај и подршка дјеци без родитељског старања, одраслим лицима без породичног старања, те старим, изнемоглим и лицима с инвалидитетом кроз збрињавање и заштиту у породичном окружењу.

Поред анализе постојећег стања, при изради Јавне политике и Закона, водило се рачуна о обавезама из ратифицираних међународних докумената и препорукама релевантних међународних комитета, а посебно о најбољим интересима дјетета и праву на живот у породици, првенствено према Конвенцији о правима дјетета УН-а и Конвенцији о правима лица с инвалидитетом УН-а, те Препорукама Министарског вијећа Вијећа Европе, бр. Но. Р(87) 6. о хранитељским породицама. Политика је усклађена са законодавно-правним и стратешким оквиром: Законом о забрани дискриминације БиХ, Законом о равноправности сполова БиХ, Политиком за заштиту дјеце без родитељског старања и породица под ризиком од раздвајања у Федерацији Босне и Херцеговине 2006-2016, те Стратегијом за изједначавање могућности лица с инвалидитетом у Федерацији Босне и Херцеговине 2011-2015. Иако област хранитељства није предмет Споразума о стабилизацији и придруживању и не постоји обавеза усклађивања закона с правном тековином Европске уније с обзиром да се хранитељство регулише на нивоу националних законодавстава, приликом израде текста Закона консултоване су праксе држава Европске уније као и сусједних држава у области хранитељства с циљем уградње највиших стандарда у овој области.

**III -** **ДОКУМЕНТ ЈАВНЕ ПОЛИТИКЕ – ПРОЦЈЕНА УТИЦАЈА**

У складу с Уредбом о начину припреме, процјени утицаја и одабиру политике у поступку израде аката које предлажу и доносе Влада Федерације Босне и Херцеговине и федерална министарства (“Службене новине Федерације БиХ”, број 27/11), у октобру 2013. године Министарство је започело израду Јавне политике - процјену утицаја - која садржи оцјену постојећег стања, јасну формулацију проблема, дефинисане циљеве Јавне политике и резултата који се намјеравају постићи, план мониторинга, могуће опције за рјешавање проблема и процјену њиховог учинка, при чему су опције које обећавају најбоље резултате у постизању циљева препоручене и унесене у Закон или ће наћи мјесто у проведбеним актима који ће бити донесени на основу Закона.

Јавна политика је израђена од стране стручне Радне групе коју су сачињавали представници Министарства, Кантоналног центра за социјални рад Сарајево, те организација цивилног друштва Права за све, Хопе анд Хомес фор Цхилдрен, Фамилија и ИЦВА. Стручну и материјалну подршку у дијелу примјене методологије прописане Уредбом пружио је УСАИД кроз Пројекат јачања институција власти и процеса у Босни и Херцеговини (УСАИД СГИП), те уз активне консултације с УНИЦЕФ-ом.

Према извршеној анализи, кључни проблем који је потребно ријешити проведбом Јавне политке на **дугорочној основи јесте “неадекватан и неефикасан систем ванинституционалног збрињавања дјеце и** **одраслих без породичног старања у Федерацији Босне и Херцеговине”**, који није у стању да одговори потребама храњеника, те међународним стандардима у области социјалне заштите, подршке и бриге за лица и дјецу без породичног старања.

Идентификовани кључни проблем укључује низ специфичних проблема које је неопходно суштински ријешити како би се успоставио ефикасан и кохерентан систем хранитељства у Федерацији. Наведени специфични проблеми се могу груписати у 4 скупине:

1. Неадекватан и нехармонизован систем хранитељства у Федерацији;
2. Недовољна заступљеност/искориштеност алтернативних облика збрињавања у односу на институционално збрињавање;
3. Неадекватни кадровски и финансијско-материјални капацитети центара за социјални рад (ЦСР) и
4. Недовољна сарадња и координација између свих заинтересованих актера у Федерацији у области хранитељства.

У рјешавању ових проблема, мјере Јавне политике је потребно усмјерити ка постизању главног циља, а то је “**Развити ефикасан и одржив систем хранитељства у Федерацији**”, те сљедећих специфичних циљева:

1. Унаприједити и одржавати хармонизован систем хранитељства у Федерацији;
2. Осигурати одрживу транзицију с институционалног начина збрињавања на породични смјештај (хранитељство) у Федерацији;
3. Унаприједити кадровске и финансијско-материјалне капацитете ЦСР у Федерацији у области хранитељства;
4. Успоставити механизам за координирање, праћење и евалуацију примјене Јавне политике и активности у области хранитељства, те повећати степен финансирања хранитељства из ванбуџетских средстава (донаторска средства, зајмови).

Документом је уједно дефинисано укупно 14 оперативних циљева који воде ка рјешавању специфичних проблема (14 специфичних проблема), груписаних унутар 4 горе поменуте скупине проблема. На основу фискалне, економске, социјалне (укључујући и перспективу једнакоправности сполова) и еколошке процјене учинка алтернативних и могућих опција, уз примјену јединствених критерија (ефективност, ефикасност, политичка, финансијска и административна изводивост, дистрибуција трошкова, правичност и одрживост), извршен је одабир преферентних опција за постизање циљева Јавне политике. Дјеца и одрасли без породичног старања су несумњиво једна од најрањивијих категорија у друштву. Уз пуно поштивање њихових људских права и у циљу креирања политике јавног дјеловања која ће на адекватан начин одговорити потребама храњеника, Радна група је с посебном сензибилношћу приступила процјени најбољих опција.

У контексту реалних околности које егзистирају у Федерацији, јачањем постојећих облика (традиционално и специјализирано), уз увођење нових облика хранитељства (хитно и повремено), унаприједио би се постојећи и успоставио хармонизован систем хранитељства према потребама и статусу храњеника на цијелом подручју Федерације. Прецизирањем накнада за хранитеље, с једне стране, те трошкова за потребе храњеника, с друге стране, успоставио би се јасан, недискриминирајући и транспарентан систем финансијске подршке храњеницима, што тренутно није случај. Уједно, успоставом процедуралних стандарда и капацитета за идентификовање, регрутовање и лиценцирање хранитеља у Федерацији осигураће се недескриминирајући и систематичан приступ хранитељима у Федерацији, укључујући и подршку, усавршавање и праћење квалитета рада хранитеља, чиме ће се значајно унаприједити квалитет социјалних услуга у овој области. Промовисањем алтернативног збрињавања на цијелом подручју Федерације, оснажила би се свијест јавности и потенцијалних хранитеља о аспектима хранитељства, улози хранитеља и добробити које доноси смјештај у стабилно породично окружење за квалитет живота дјеце и одраслих без породичног старања, те друштво у цјелини. То би довело до повећања броја лица која се желе ангажирати у својству хранитеља, те уз испуњавање одређених услова, и повећања броја хранитеља, а тиме и повећања броја дјеце и одраслих за живот у позитивном породичном окружењу, што у коначници доприноси њиховој пуној социјализацији и, када су дјеца у питању, здравом одрастању. На овај начин ће се постепено смањивати број одраслих и дјеце смјештених у установама, које представљају застарјели облик социјалног збрињавања ових рањивих категорија друштва. Уједно, едукацијом стручних дјелатника у установама о новим вјештинама и начину пружања бриге храњеницима, отвара се могућност ангажовања установа у успостави и развоју додатних услуга у складу с модерним концептом и спектром социјалне подршке и услуга које егзистирају у земљама ЕУ.

Стручним усавршавањем дјелатника ЦСР, уз постепену прерасподјелу људских ресурса специјализованих у области хранитељства, ојачали би се стручни потенцијали у области хранитељства на цијелом подручју Федерације. Плански приступ побољшавању простора и техничких услова за рад у ЦСР, што имплицира постепену примјену Правилника о стандардима за рад и пружање услуга у установама социјалне заштите, осигурао би континуирано унапређење рада ЦРС у складу са реалним могућностима. Јачање секторске сарадње на свим нивоима власти у домену праћења, извјештавања и евалуације проведбе мјера јавне политике, те јачањем координације на министарској разини, уз јачање капацитета у Министарству и кантоналним министарставима надлежним за област социјалне заштите (у даљем тексту: кантонална министарства) за повлачење донаторских средстава, значајно би допринијело постизању максималних резултата. Обзиром да постепено јачање хранитељства, као хуманијег приступа збрињавању ових рањиивих категорија друштва укључује проактиван приступ различитих друштвених субјеката, мјере јавне политике би укључиле и различите врсте активности ка креирању потицајног окружења за проактивно укључивање невладиног и приватног сектора, те волонтера у пружање различитих врста услуга, праћење и евалуацију јавне политике и имплементације законског оквира у Федерацији. Коначно, механизам надзора би свакако укључио и надзор над квалитетом рада хранитеља, а све у циљу адекватног, ефикасног и на међународним стандардима заснованог система хранитељства у Федерацији.

Фискалном анализом опција приказан је минимални и реални утрошак за имплементацију различитих опција на федералном, кантоналним и локалним нивоима власти, уз јасно назначен извор финансирања. Потребно је нагласити да преферентне опције подразумијевају опције које обећавају максималне позитивне учинке уз, уједно, минималне трошкове, при чему је наглашено да је рационалном прерасподјелом постојећих ресурса врло могуће обезбиједити проведбу преференцијалних опција без или уз реална и постепена финансијска издвајања која би се планирала оквирним документом буџета на трогодишњој разини.

Користи које може получити успостава и дјеловање хармонизованог система значајно превазилазе износ средстава који су процијењени, посебно имајући у виду значај испуњења препорука надлежног УН Комитета и међународних стандарда у овој области, као и захтјеве у оквиру процеса европских интеграција БиХ, а тиме и Федерације.

**IV – ОБРАЗЛОЖЕЊЕ ПРЕДЛОЖЕНИХ ПРАВНИХ РЈЕШЕЊА**

Предложени текст Закона осигурава основе за пуну имплементацију циљева Јавне политике на свим нивоима власти. Предложена рјешења у Закону се заснивају на преферентним опцијама, узимајући у обзир уставом дефинисане надлежности свих разина власти.

**ДИО ПРВИ**

**У Поглављу I – Уводне напомене (чл. 1. до 2.)** садржане су одредбе које уређују предмет и сврху Закона, родно значење израза у Закону и значење појединих израза у Закону: хранитељство, хранитељска породица, хранитељ, потенцијални хранитељ, храњеник, хранитељска накнада, накнада за издржавање храњеника, хранитељски уговор.

**ДИО ДРУГИ**

**У Поглављу II – Начела хранитељства (чл. 3. до 7.)** обрађена су 4 начела хранитељства и то: начело породичног окружења, начело одрживости социјалних веза, начело укључености и начело најбољег интереса за храњеника.

**У Поглављу III –** **Врсте хранитељства (чл. 8. до 16.)** утврђено је хранитељство према потребама храњеника у оквиру којег је дефинирано: традиционално хранитељство, специјализовано хранитељство, хитно хранитељство и повремено хранитељство, као и хранитељство према статусу у оквиру којег је дефинирано несродничко и сродничко хранитељство, те брига о храњенику у његовом стамбеном простору. **Традиционално хранитељство** је дефинисано као хранитељство којим се пружају услуге заштите дјетету и млађем пунољетном лицу без одговарајућег родитељског старања чији психофизички развој и ниво функционисања не одступа значајније од развоја и одрастања дјетета исте животне доби, а за које је процијењено да је примјена хранитељства у његовом најбољем интересу, дјеци чији је развој ометен породичним приликама, одраслом лицу за задовољавање свакодневних животних потреба повезаних уз његову животну доб или здравствено стање, те самохраној мајци с дјететом до годину дана старости дјетета уколико нема средстава за издржавање или којој је усљед неријешеног стамбеног питања или поремећених породичних односа потребан привремени смјештај у хранитељској породици **(члан 9.)**. **Специјализовано хранитељство** је дефинисано као хранитељство којим се храњенику пружају специјализоване услуге заштите, задовољавањем његових основних и додатних животних потреба, повезаних уз његов психофизички развој и ниво функционисања који одступају значајније од развоја и одрастања дјетета исте животне доби, или уз веће проблеме у понашању, теже здравствено стање или инвалидитет, а храњенику потребну заштиту пружа специјализовани хранитељ који има посебна знања и вјештине, те чланови његове породице **(члан 10.). Хитно хранитељство** које је дефинисано као хранитељство којим се храњенику ради његове сигурности, заштите или других животних потреба мора хитно осигурати привремени смјештај у хранитељску породицу до престанка ризичне/неповољне ситуације и стварања услова за његов повратак у властиту породицу или до осигуравања других облика заштите **(члан 11.)**. **Повремено хранитељство** које је дефинисано као хранитељство којим седјеци и одраслим лицима пружају услуге заштите на привременом смјештају током припреме за стални смјештај у ту хранитељску породицу, или за дијете или одрасло лице које је на дужем смјештају у установи социјалне заштите, ради њихове прилагодбе на породични начин живота и/или припреме за самосталан живот **(члан 12).** Надаље, хранитељство према статусу је дефинисано као несродничко и сродничко хранитељство **(члан 13). Несродничко хранитељство** је хранитељство које обављају хранитељ и чланови хранитељске породице који нису у крвном или тазбинском сродству с храњеником, а може бити традиционално, специјализовано, хитно и повремено хранитељство **(члан 14)**. **Сродничко хранитељство** је хранитељство које обављају хранитељ и чланови хранитељске породице, који су у крвном и/или тазбинском сродству с храњеником, када је такав облик заштите у његовом најбољем интересу **(члан 15.)**.

**У Поглављу IV – Услови за обављање хранитељста (чл. 17. до 19.)** садржане су одредбекоје се односе науслове које морају испуњавати хранитељ и хранитељска породица за обављање хранитељства, сметње за обављање хранитељства те добна разлика између хранитеља и храњеника.

**У Поглављу V – Врсте и број храњеника (чл. 20. до 22.)** садржане су одредбекоје се односе на врсте храњеника у једној хранитељској породици (хранитељска породица у правилу се стара о истој групи храњеника, посебно о дјеци, а посебно о одраслим лицима, осим када постоји потреба о заједничком старању о родитељу с дјететом, браћи и сестрама, малољетним родитељима или брачним/ванбрачним партнерима **(члан 20.)**, број дјеце храњеника у једној хранитељској породици **(члан 21.)** и број одраслих храњеника у једној хранитељској породици **(члан 22.).**

**У Поглављу VI – Утврђивање подобности за обављање хранитељства (чл. 23. до 29.)** садржан је **Одјељак А.** који дефинише стручну оцјену/процјену подобности за обављање хранитељства и то: пријаву за обављање хранитељства **(члан 23.)**, стручну оцјену/процјену **(члан 24.)** и поступак након стручне оцјене/процјене **(члан 25.)**, **Одјељак Б.** који дефинише ревизију стручне оцјене/процјене подобности за обављање хранитељства **(члан 26.)** и **Одјељак Ц.** који дефинише престанак испуњавања услова за обављање хранитељства и то: престанак важења потврде о подобности за обављање хранитељства **(члан 27.)** (у даљем тексту: потврда о хранитељству),хранитељ који више не жели да се бави хранитељством **(члан 28.)** и брисање из регистра хранитеља **(члан 29.)**.

**Поглављем VII – Хранитељски уговор (чл. 30. до 31.)** дефинисан је уговорни однос **(члан 30.)** о међусобним правима и обавезама између ЦСР  и хранитеља који се склапа у писаном облику за сваког храњеника појединачно, а након доношења рјешења о смјештају храњеника. Даље је дефинисано да се хранитељским уговором уређује: дан отпочињања смјештаја, услови и начин задовољавања специфичних потреба храњеника и хранитеља, дужина отказног рока хранитељског уговора, врста хранитељства за коју је уговор склопљен, висина накнаде за храњеника и начин плаћања, хранитељска накнада, услови за отказ уговора и друга права и обавезе уговорних страна и др. Даље је дефинисан престанак уговорног односа и то: смрћу хранитеља, смрћу лица на смјештају, усвојењем, ступањем у брак лица смјештеног у хранитељској породици, истеком рока уколико је уговор закључен с роком важења, отказом уговора, због неизвршавања законских и уговорних обавеза, те других разлога због којих се уговорне обавезе више не могу извршавати **(члан 31.)**.

**У Поглављу VIII – Хранитељска накнада и накнада за издржавање храњеника (чл. 32. до 35.)** дефинисана је хранитељска накнада и то: висина; основица за утврђивање износа хранитељске накнаде (просјечна исплаћена нето плаћа у Федерацији за претходну годину); мјесечна накнада хранитељу по једном храњенику (25% од основице и исти се увећава за 15% за сваког наредног храњеника); висина мјесечне накнаде хранитељу који обавља специјализовано хранитељство (40% од основице и исти се увећава за 20% за сваког наредног храњеника); начин утврђивања мјесечне накнаде за хранитеља који истовремено обавља традиционално и специјализовано хранитељство; накнада за хранитеља који обавља сродничко хранитељство **(члан 32.)**. Даље је дефинисана исплата хранитељске накнаде **(члан 33.)** инакнада за издржавање храњеника која се односи на трошкове смјештаја и издржавање храњеника, те његове личне потребе у складу са његовим индивидуалним планом рада, као и основица за утврђивање износа накнаде за издржавање храњеника и износ мјесечне накнаде за издржавање храњеника за традиционално и специјализовано хранитељство **(члан 34.)**. Такођер је дефинисано да ће се средства за финансирање хранитељске наканде и накнаде за издржавање храњеника обезбиједити из буџета кантона **(члан 35.).**

**У Поглављу IX – Обавезе, одговорности и права хранитеља и ЦСР (чл. 36. до 46.)** садржан је **Одјељак А.** који дефинише обавезе, одговорности и права хранитеља и то: опће обавезе хранитеља **(члан 36.)**, права хранитеља **(члан 37.)**,посебне одредбе о хранитељству за дјецу **(члан 38.),** посебне обавезе хранитеља за дјецу **(члан 39),** посебне обавезе хранитеља за одрасла лица **(члан 40.)** и стручна подршка хранитељству **(члан 41.), Одјељак Б.** који дефинише обавезе и одговорности ЦСР и то: подршка хранитељима **(члан 42.)**, обавезе ЦСР **(члан 43.)**, индивидуални план рада **(члан 44.)**, подршка храњенику **(члан 45.)** и тимови за хранитељство **(члан 46.)**.

**Поглавље X – Права и обавезе храњеника (чл. 47. до 48.)** дефинише обавезе храњеника (активно судјеловање у остваривању циљева, извршавање преузетих обавеза, поштивање правила породичног живота у хранитељској породици, сарадња с хранитељем и водитељем индивидуалног плана у случају проблема и сл.) и права дјетета и одраслог лица које се налази код хранитеља и хранитељске породице.

**Поглавље XI – Оспособљавање и едукација (чл. 49. до 51.)** дефинише едукацију хранитеља гдје је предвиђено да се оспособљавање и едукација хранитеља у Федерацији проводи у складу са Планом и програмом основних и додатних едукација који доноси федерални министар рада и социјалне политике у року од 6 мјесеци од дана ступања на снагу Закона, а за сваку наредну годину до 1. марта, број основних и додатних едукација у току године, ко организује и проводи едукацију и др. **(члан 49.)**, Листу едукатора у оквиру ког члана су дефинирани критерији за едукаторе, прва едукација за упосленике ЦСР **(члан 50.)**,те подручја едукације **(члан 51.)**.

**Поглавље XII – Регистар и евиденција података, надзор, праћење примјене овог Закона (члан 52. до 54.)** дефинише да: Министарство води централни регистар хранитеља у Федерацији; кантонална министарства, на основу података достављених од стране ЦСР, воде регистар хранитеља и евиденцију изданих потврда о хранитељству за подручје свог кантона, које достављају Министарству; кантонална министарства на основу података достављених од стране ЦСР дужна су водити евиденцију храњеника којима је признато право на смјештај у другу породицу; садржај и начин вођења регистра и евиденције правилником прописује федерални министар рада и социјалне политике у року од 6 мјесеци од дана ступања на снагу Закона **(члан 52.).** Даље је дефинисан стручни и инспекцијски надзор над провођењем Закона и подзаконских аката донесених на основу Закона **(члан 53.)** и праћење примјене овог Закона **(члан 54.)** којимје предвиђенауспостава радног тијела за праћење и примјену овог Закона и подзаконских прописа донесених на основу истог.

**У Поглављу XIII – Казнене одредбе (чл. 55. до 56.)** дефинисане су и утврђене новчане казне за прекршај пружаоцима услуга хранитељства, ЦСР, одговорној особи, стручном раднику или другој запосленој особи ЦСР који својим мањкавим чињењем, нечињенем и непоступањем ускрати или знатно отежа остваривање права из Закона.

**ТРЕЋИ ДИО**

**Поглавље XIV – Прелазне и завршне одредбе (чл. 57 до 61.)** дефинисан је поступак за издавање потврде о хранитељству по одредбама овог Закона за хранитеље који услуге хранитељства обављају по раније важећим прописима о хранитељству. Даље је дефинисано да поступци за остваривање права, започети прије ступања на снагу овог Закона, а који нису завршени, окончат ће се по ранијим прописима. Затим је дефинисана обавеза федералног министарства за доношење подзаконских аката, као и престанак примјена одредаба Закона о основама социјалне заштите, заштите цивилних жртава рата и заштите породице с дјецом (“Службене новине Федерације БиХ”, бр. 36/99, 54/04, 39/06 и 14/09) и кантоналних прописа који се односе на смјештај у другу породицу.

**V – ФИНАНСИЈСКА СРЕДСТВА**

У прилогу овог документа налази се преглед укупних новчаних издвајања за период трогодишње имплементације Јавне политике о развоју хранитељства у Федерацији Босне и Херцеговине. Детаљнији преглед трошкова за сваки оперативни циљ садржан је у Приједлогу Јавне политике о развоју хранитељства у Федерацији БиХ.

Слиједи табеларни преглед преферентних опција по специфичним и оперативним циљевима:

|  |  |  |  |  |  |
| --- | --- | --- | --- | --- | --- |
| **Специфични циљ 1: Унаприједити и одржавати хармонизираним систем хранитељства у Федерацији** | | | | | |
| **Назив преферентне опције** | **Прва година имплементације Политике у КМ** | **Друга година имплементације Политике у КМ** | **Трећа година имплементације Политике у КМ** | **Укупно за трогодишњу имплементацију Политике у КМ** | **Извор финансирања** |
| Преферентна опција оперативног циља 1.1.: Ојачати постојеће облике хранитељства (традиционално и специјализовано), те успоставити хитно и повремено хранитељство | 804.804,00 | 1.037.904,00 | 1.271.004,00 | 3.113.712,00 | Кантонални буџети |
| **804.804,00** | **1.037.904,00** | **1.271.004,00** | **3.113.712,00** |  |
| Преферентна опција оперативног циља 1.2.: Осмислити и провести јединствену јавну кампању у Федерацији у цјелини | 71.273,00 | - | - | 71.273,00 | Буџет Федерације БиХ |
| 71.273,00 | - | - | 71.273,00 | Донаторска средства |
| **142.546,00** | **-** | **-** | **142.546,00** |  |
| Преферентна опција оперативног циља 1.3.: Дефинисати јединствене процедуре и успоставити капацитете идентифицирања, регрутирања и лиценцирања хранитеља у Федерацији у цјелини | **-** | **-** | **-** | **-** | Не изискује додатна средства |
| Преферентна опција оперативног циља 1.4.: Утврдити јединствени минимум за прорачунско финанцирање хранитељства у Федерацији | 1.290.652,00 | 1.799.172,00 | 2.730.628,00 | 5.820.452,00 | Кантонални буџети |
| **1.290.652,00** | **1.799.172,00** | **2.730.628,00** | **5.820.452,00** |  |
| **Специфични циљ 2: Осигурати одрживу транзицију с институционалног начина збрињавања на породични смјештај (хранитељство) у Федерацији БиХ** | | | | | |
| Преферентна опција оперативног циља 2.1.: Поступно смањење броја тренутно смјештених храњеника у установама (дјеце и одраслих) и повећање храњеника у хранитељским породицама и поступна трансформација установа великог капацитета | **-** | **-** | **-** | **-** | Не изискује додатна средства |
| Преферентна опција оперативног циља 2.2.: Проводити стручно усавршавање стручних радника у институцијама о пружању нових услуга у процесу трансформације и деинституционализације | 12.655,00 | 17.750,00 | - | 30.405,00 | Буџет Федерације БиХ |
| - | 7.560,00 | - | 7.560,00 | Кантонални буџети |
| 12.655,00 | - | - | 12.655,00 | Донаторска средства |
| **25.310,00** | **25.310,00** | **-** | **50.620,00** |  |
| Преферентна опција оперативног циља 2.3.: Осмислити и проводити јединствени програм обуке и стручног усавршавања потенцијалних хранитеља и хранитеља у Федерацији | 28.650,00 | - | - | 28.650,00 | Буџет Федерације БиХ |
| - | 19.100,00 | 28.650,00 | 47.750,00 | Кантонални буџети |
| 28.650,00 | - | - | 28.650,00 | Донаторска средства |
| **57.300,00** | **19.100,00** | **28.650,00** | **105.050,00** |  |
| Оперативни циљ 2.4.: Омогућити већу укљученост и искориштеност НВО и приватног сектора, те волонтера у систем социјалне заштите | - | - | - | - | Не изискује додатна средства |
| **Специфични циљ 3: Унаприједити кадровске и финансијско-материјалне капацитете ЦСР у Федерацији БиХ у области хранитељства и опћенито** | | | | | |
| Преферентна опција оперативног циља 3.1.: Извршити поступну прерасподјелу стручних кадрова из установа у ЦСР и постојећих кадрова унутар ЦСР и евентуално ново запошљавање недостајућих кадрова у ЦСР | 40.104,00 | 40.104,00 | 40.104,00 | 120.312,00 | Кантонални буџети |
| 40.104,00 | 40.104,00 | 40.104,00 | 120.312,00 | Кантонални буџети |
| 569.604,00 | 569.604,00 | 569.604,00 | 1.708.812,00 | Опћински буџети |
| 45.120,00 | - | - | 45.120,00 | Донаторска средства |
| **699.948,00** | **609.708,00** | **609.708,00** | **1.919.364,00** |  |
| Преферентна опција оперативног циља 3.2.: Побољшање просторних и техничких услова за рад ЦСР у складу с Правилником о стандардима за рад и пружање услуга у установама социјалне заштите у Федерацији | - | - | - | - | Не изискује додатна средства |
| Преферентна опција оперативног циља 3.3.: Осмислити и проводити јединствени програм обуке и стручног усавршавања службеника ЦСР у Федерацији у цјелини | 31.360,00 | 31.360,00 | 31.360,00 | 94.080,00 | Буџет Федерације БиХ |
| 31.360,00 | 31.360,00 | 31.360,00 | 94.080,00 | Донаторска средства |
| **62.720,00** | **62.720,00** | **62.720,00** | **188.160,00** |  |
| **Специфични циљ 4: Успоставити механизам праћења Политике и одржавати дјелотворним капацитете и механизме сарадње и координације између свих заинтересованих страна у Федерацији БиХ у области хранитељства** | | | | | |
| Оперативни циљ 4.1.: Успоставити свеобухватан систем праћења, контроле, оцјене и одговора на идентифициране пропусте и кршења у систему хранитељства у Федерацији на политичкој и стручно-техничкој разини | 2.075,00 | 2.075,00 | 2.075,00 | 6.225,00 | Кантонални буџети |
| 2.075,00 | 2.075,00 | 2.075,00 | 6.225,00 | Кантонални буџети |
| **2.840,00** | **2.840,00** | **2.840,00** | **8.520,00** |  |
| Оперативни циљ 4.2.: Успоставити свеобухватан систем праћења, контроле, (про)оцјене и одговора на идентификоване пропусте и кршења у систему хранитељства у Федерацији | - | - | - | - | Не изискује додатна средства |
| Оперативни циљ 4.3.: Повећати ступањ искориштености ванбуџетских извора финансирања за питања хранитељства у Федерацији (грантови, зајмови, ЕУ фондови помоћи, други билатерални и мултилатерални донатори) | - | 3.580,00 | 3.580,00 | 7.160,00 | Буџет Федерације БиХ |
| - | 7.200,00 | 7.200,00 | 14.400,00 | Кантонални буџети |
| 10.780,00 | - | - | 10.780,00 | Донаторска средства |
| **10.780,00** | **10.780,00** | **10.780,00** | **32.340,00** |  |
| Укупни износи по годинама имплементације Политике и по изворима финансирања | 161.173,00 | 53.455,00 | 35.705,00 | 250.333,00 | Буџет Федерације БиХ |
| 2.137.635,00 | 2.912.715,00 | 4.079.661,00 | 9.130.011,00 | Кантонални буџети |
| 569.604,00 | 569.604,00 | 569.604,00 | 1.708.812,00 | Опћински буџети |
| 199.844,00 | 31.360,00 | 31.360,00 | 262.564,00 | Донаторска средства |
| **Укупан износ за три године имплементације Политике за цијелу Федерацију БиХ** | **3.068.256,00** | **3.567.134,00** | **4.716.330,00** | **11.351.720,00** | **Сви извори финансирања** |

Као што се може видјети из прегледа укупних буџетских издвајања, за трогодишњу имплементацију Јавне политике о развоју удомитељства у Федерацији БиХ неопходно је издвојити укупно **11.351.720,00 КМ** из буџета свих нивоа власти у Федерацији (федерални, кантонални и опћински). Такођер, неопходно је нагласити да је у табели приказан минимум издвајања од донатора и да ће ова средства бити знатно већа имајући у виду да ће Министарство, у сарадњи с кантоналним министарствима и у складу с оперативним циљем 4.3 Јавне политике, интензивирати сарадњу с донаторима (УНИЦЕФ, УСАИД, ЕУ и др.) што би у коначници могло довести до знатног растерећења буџета свих нивоа власти. У том контексту, наведени су донатори већ изразили спремност и осигурали средства за провођење едукације стручних радника за удомитељство. На тај ће се начин добити квалитетан стручни кадар у ЦСР у Федерацији који ће својим стеченим знањима кроз примјену у пракси допринијети развоју и унапређењу услуга и удомитељства уопће.

У процјени трошкова из горње табеле није било могуће приказати разлику између тренутачних буџетских издвајања кантона и пројицираних трошкова у складу с овим Законом на годишњој разини и средњорочно. Напомињемо да је Федерално министарство рада и социјалне политике у току израде Јавне политике о развоју хранитељства у Федерацији Босне и Херцеговине и овог Закона провело анализу тренутачних буџетских издвајања путем прибављања службених података о буџетским издвајањима кантона у овој области од кантона у Федерацији. Међутим, и поред остварених изравних контаката с представницима кантоналних министарстава у више наврата, утврђено је да се из буџета кантоналних министарстава не може поуздано и јасно идентификовати да ли се средства издвајају за накнаду за смјештај храњеника или за накнаду хранитељу, већ су исте планиране кроз свеукупно издвајање средстава за остваривање права на смјештај у другу породицу.

Иако ће доношење Закона у средњорочном смислу (у периоду од највише сљедеће три године) довести до незнатног повећања издвајања буџетских средстава из кантоналних буџета, користи од тих трошкова у дугорочном смислу (у периоду од наредних 5 – 10 година) су многоструке и укључују:

* У складу с најбољим интересом храњеника (дјеца без родитељског старања, дјеца и одрасли с инвалидитетом) стварају се оптималне претпоставке за остварење права да живе у породичном окружењу. У случају када биолошка породица није у стању бринути о њима, тражи се алтернативно рјешење, што је у пракси већине земаља хранитељска породица, а не смјештај у установе што је тренутно доминантно заступљен приступ у Федерацији. С обзиром да је у току реформа система социјалне заштите у Федерацији која обухвата и реформу институционалног збрињавања, успостављањем нових облика хранитељства пружа се могућност одрастања у породичном окружењу дјеци без родитељског старања и дјеци с инвалидитетом, које је једино повољно за квалитетан психофизички развој и умањење стигматизације дјеце која су смјештена у институцијама. Када су у питању лица с инвалидитетом, породично окружење је од великог значаја за њихово осамостаљивање и самостално функционисање у друштвеној заједници, те дугорочно гледано на овај се начин остварује циљ њихове потпуне интеграције у друштво;
* Јединственим, систематичним и свеобухватним приступом у промовисању хранитељства осигурат ће се довољан број нових хранитељских породица у којима ће дјеца одрастати у породичном окружењу што ће резултирати развојем самосталних, еманципираних одраслих лица која су у стању укључити се на тржиште рада и мање ослањати на систем социјалне заштите. С друге стране, одраслим лицима ће се омогућити додатно развијање њихових вјештина, самосталност и максимално укључивање као корисних чланова у друштвену заједницу;
* Усљед раста броја храњеника у хранитељским породицама, буџетска издвајања за потребе смјештеног храњеника и ангажовање хранитеља посматрана у дугорочном смислу ће се континуирано смањивати обзиром да су трошкови смјештаја у хранитељским породицама мањи од реалног трошка смјештаја у установе. На овај начин, дугорочно гледано, остварит ће се знатне уштеде у буџетима кантона;
* С обзиром да хранитељство није тренутно развијено или, ако је заступљено, онда је то у специфичним кантонима (Кантон Сарајево, Тузлански кантон, Средњобосански кантон) овим Законом се омогућава развијање хранитељства и у оним кантонима Федерације гдје то до сада није био случај;
* Свеобухватним и систематичним промовисањем заснованом на јединственом програму осигурава се информисаност и анимирање довољног броја хранитељских породица за различите врсте хранитељства што ће резултирати смањењем броја храњеника на институционалном смјештају, поштивањем права загарантованих међународним документима, као и провођењем усвојених конвенција и стратешких докумената у БиХ/Федерацији. Такође би се кампањом у широј јавности подигла свијест о важности одрастања и живота у породичном окружењу, те, у коначници, привукле потенцијалне хранитељске породице да се пријаве за хранитељство, те уколико задовољавају услове, дјетету или одраслом лицу омогуће да живе у породичном окружењу. Јединствена кампања би такође осигурала промјену у начину размишљања стручних радника центара за социјални рад, који би са свеобухватнијим разумијевањем утицаја породичног окружења на храњенике приликом доношења одлука о начину њиховог збрињавања више одлучивали на хранитељство него на институционализацију;
* Овим Законом предвиђена је и накнада за рад хранитеља која, иако симболична, има за циљ унапређење финансијске позиције и економско оснаживање хранитељске породице. Поред овога, омогућавањем храњеницима да одрастају у породичном окружењу повећавају се њихове шансе за развијање потребних животних вјештина, адекватних радних навика, приступ квалитетнијем образовању и услугама подршке образовању, чиме се знатно повећавају њихове могућности за запошљавање;
* Превазилази се уочени проблем неплаћеног женског рада јер, како је то у Анализи проблема садржаној у Јавној политици о развоју хранитељства изнесено, уочено је да су жене у највећем броју хранитељке или да се брину о храњеницима када су смјештени у њиховој породици, те до доношења овог Закона нису имале право ни на какву врсту накнаде у сврху вршења послова хранитељства;
* Позитивни учинци у смислу повећања укупних примања хранитељске породице кроз накнаду за рад хранитеља, имат ће утицаја на квалитетнију економску заштиту породице и дјеце, лица с инвалидитетом, ризичних категорија становништва, појединаца, породице и домаћинстава у стању социјалне потребе, као и на развијање хранитељства уопће;
* Унапређење квалитете рада и пружања квалитетнијих услуга храњеницима од стране хранитеља осигурат ће се једнака квалитета и једнак приступ услугама хранитељства на подручју цијеле Федерације обзиром на једнаке процедуре идентификације као и унифицирану методу одабира и едукације хранитеља. Такође, ствара се јединствен систем праћења њиховог рада у свим кантонима, који до сада није постојао;
* Утврђивањем јединственог минимума за буџетско финансирање хранитељства изједначит ће се накнаде, а самим тим ће се и побољшати квалитета услуга хранитељства и доступност истих свим храњеницима. Наведеним би се створиле претпоставке за унапређење хранитељства на подручју Федерације и већу заинтересованост потенцијалних хранитеља за бављење овим видом социјалне заштите. Осим тога, јединственим минимумом ће се осигурати изједначавање накнада за смјештај храњеника на територији цијеле Федерације, те ће се побољшати квалитета услуга хранитеља;
* Кроз успостављање Радног тијела за праћење и еваулацију овог Закона створена је основа за систематично праћење цјелокупне области хранитељства, те благовремену идентификацију проблема и предлагање корективних мјера за њихово превазилажење.

**VI – КОНСУЛТАЦИЈЕ**

Поред чињенице да је Радна група за израду Политике укључивала најрелевантније представнике владиних и невладиних органзација из предметне области у Федерацији, иста је у складу са чланом 6. Уредбе и чланом 11. Уредбе о правилима за учешће заинтересиране јавности у поступку припреме федералних правних прописа и других аката (“Службене новине Федерације БиХ”, број: 51/12) сачинила анализу актера и детаљан план консултација. С тим у свези, нацрт политике је дана 23. јуна 2014. године објављен на wеб страници Министарства уз позив свим заинтересираним субјектима да се изјасне о документу у року од 20 дана.

У међувремену, Министарство је у сарадњи с УНИЦЕФ-ом и УСАИД СГИП организирало пресс конференцију, која је одржана 25. јуна 2104. године, у уреду УНИЦЕФ-а БиХ, уз учешће значајног броја представника медија те је информација/вијест објављена у неким од најтиражнијих дневних и седмичних листова у Федерацији (Дневни аваз, Ослобођење, Вечерњи лист, Федерална ТВ, ТВСА, итд.).

С обзиром на многобројност и најширу могућу територијалну распрострањеност идентификованих актера, радна група се опредијелила за провођење јавних консултација кроз пет регионалних центара у Федерацији, и то:

* Сарајево (Хотел Европа, 26. јуна 2014. године),
* Травник (Скупштина СБК, 01. јула 2014. године),
* Бихаћ (Скупштина УСК, 02. јула 2014. године),
* Чапљина (Хотел Могорјело, 08. јула 2014. године) и
* Тузла (Хотел Тузла, 10. јула 2014. године).

Сваком од консултативних догађаја присуствовали су представници институција различитих нивоа власти у Федерацији (Федерално министарство финансија, ресорних кантоналних министарстава, представници ЈЛС, ЦСР, установе за збрињавање дјеце, одраслих и старих лица), међународних организација и пројеката, те невладиних организација, уз више него задовољавајући одзив и активно судјеловање истих у сваком од пет регионалних центара.

Значајно је нагласити да су јавне консултације у свих пет регионалних центара резултирале готово потпуном подударношћу између кључних запажања и ставова највећег броја консултованих институција и појединаца, а нарочито представника из струке - стручних радника, с идентификованим проблемима, циљевима, а посебно у погледу одабира преферентних опција, чиме је остварен консензус свих учесника процеса конзултација.

Судионици су изразили потребу креирања јавне политике и законског оквира који ће одговорити кључним потребама идентификованим на терену и то:

* Потребу да се осигура довољан број хранитељских породица;
* Потребу да се осигура одговарајућа едукација и стручна подршка хранитељским породицама;
* Потребу за учинковитим и транспарентним финансирањем на федералној, кантоналним и локалним нивоима;
* Потребу да се оснаже ЦСР уз додатне људске ресурсе;
* Потребу да се осигура учинковита координација и комуникација између министарстава на федералном и кантоналним нивоима и ЦСР;
* Потребу за информисање шире јавности о хранитељству покретањем промотивне кампање и других промотивних активности;
* Потребу да се осигура надзор и механизми за надгледање у области хранитељства.

Радна група је размотрила све конкретне коментаре достављене писменим путем, укључујући путем wеб странице Министарства. С тим у вези, значајно је нагласити да су запримљени коментари у највећој могућој мјери представљали потпору понуђеним рјешењима уз одређени број коментара који нису прихваћени од стране Радне групе из разлога што нису предметом политике о хранитељству, већ неких других сродних политика као нпр. породичног законодавства, законодавства социјалне заштите и сл.

На основу консултативног процеса, те измјена које су услиједиле као резултат конкретних приједлога и разматрања Радне групе, израђен је нацрт текста Јавне политике о развоју хранитељства у Федерацији Босне и Херцеговине (који је касније послужио као основ за израду Закона чиме су ови документи у потпуности међусобно усаглашени).

Даље, у поступку израде Нацрта Закона радни текст је достављен на мишљење свим кантоналним министарствима надлежним за област социјалне заштите, те су прибављена мишљења сљедећих институција:

* Министарство за социјалну политику, здравство, расељена лица и избјеглице Босанско-подрињског кантона Горажде, број 08-02-1214-4/14 од 15. септембра 2014. године, а уз који је достављено и мишљење ЈУ Центар за социјални рад Босанско-подрињског кантона Горажде, број 01/1-35-875-1/14 од 02. септембра 2014. године;
* Министарство здравства, рада и социјалне скрби Херцеговачко-неретванске жупаније-кантона, број 06-04-37-1295/14 од 25. августа 2014. године;
* Министарство здравства и социјалне политике Средњобосанског кантона, број 04-02-442/14 од 30. јула 2014. године;
* Министарство за рад, социјалну политику и повратак Тузланског кантона, број 09/1-02-017533-14 од 04. септембра 2014. године;
* Министарство здравства, рада и социјалне политике Унско-санског кантона, број 09-02-7436-3/2014 од 21. августа 2014. године;
* Министарства за рад, социјалну политику и избјеглице Зеничко-добојског кантона, број 09-35-14976/14 од 22. августа 2014. године;
* Министарство за рад, социјалну политику, расељена лица и избјеглице Кантона Сарајево, број 13-03-35-сл./15 од 20. марта 2015. године.

У наставку слиједи табеларни приказ примједби и сугесија запримљених од стране кантоналних министарстава надлежних за област социјалне заштите, а које се односе на Преднацрт Закона о хранитељству у Федерацији Босне и Херцеговине, те очитовање о прихваћању/неприхваћању истих.

|  |  |  |  |  |  |  |
| --- | --- | --- | --- | --- | --- | --- |
| **Редни број** | | **Назив институције** | | **Повезани чланови** | **Текст примједбе / приједлога / коментара** | **Разлог прихваћања / неприхваћања примједбе или приједлога** |
| **Члан 9.**  **(Традиционално хранитељство)**  Традиционално хранитељство је хранитељство којим се пружају услуге заштите дјетету и млађој пунољетној особи без одговарајућег родитељског старања чији психофизички развој и ниво функционисања не одступа значајније од развоја и одрастања дјетета исте животне доби, а за које је процијењено да је примјена хранитељства у његовом најбољем интересу, дјеци чији је развој ометен породичним приликама, одраслом лицу за задовољавање свакодневних животних потреба повезаних уз његову животну доб или здравствено стање, те мајци с дјететом до годину дана старости дјетета. | | | | | | |
| 1. | | **ЈУ Кантонални центар за социјални рад Сарајево** | |  | У члану 9. предложено је да се испред ријечи “мајци” додају ријечи “самохраној мајци с дјететом до годину дана старости дјетета уколико нема средстава за издржавање или којој је усљед неријешеног стамбеног питања или поремећених породичних односа потребан привремени смјештај у хранитељској породици”. | **Приједлог прихваћен** |
| **Члан 17.**  **(Услови које морају испуњавати хранитељ и хранитељска породица)**  (1) Особа која жели бити хранитељ мора:  а) бити држављанин Босне и Херцеговине,  б) бити пунољетна,  ц) имати пребивалиште у Федерацији БиХ,  д) имати пословну способност,  е) имати здравствену способност, коју доказује потврдом изабраног доктора опће/породичне медицине,  ф) имати завршено најмање средњошколско образовање,  г) имати доказ да чланови хранитељске породице немају неизмирених пореских обавеза,  х) имати компетенције за заштиту, чување, његу, одгој и задовољавање других потреба, према стручној процјени центра за социјални рад, и  и) имати стамбене и материјалне услове за обављање хранитељства које ће посебним правилником прописати федерални министар рада и социјалне политике у року од 6 мјесеци од дана ступања на снагу овог Закона.  (2) Изузетно, ако се утврди да је то у најбољем интересу храњеника, хранитељ може бити и особа која има нижи степен образовања од прописаног ставом (1) тачком ф) овога члана.  (3) Изузетно од става (1) тачке а) овога члана, ако је то од најбољег интереса за храњеника, хранитељ може бити страни држављанин са сталним боравком у Федерацији Босне и Херцеговине који испуњава прописане услове и претходно је прибавио сагласност Федералног министарства рада и социјалне политике.  (4) Хранитељ или чланови хранитељске породице, морају остваривати лична средства за издржавање, односно остваривати примања у износу 30% минималне плаће у Федерације БиХ по члану домаћинства. | | | | | | |
| 2. | | **Унско-сански кантон**  **Министарство здравства, рада и социјалне политике** | |  | Прецизирати шта су “компетенције за заштиту, чување, његу, одгој и задовољавање других потреба, према стручној процјени центра за социјални рад”. | **Приједлог није прихваћен** обзиром да је уско везан за члан 24. Преднацрта. |
| 3. | | **Тузлански кантон**  **Министарство за рад, социјалну политику и повратак** | |  | Иза ријечи “политике” додати: “односно, страни држављанин ако је то у најбољем интересу дјетета, а на приједлог мјесно надлежног центра за социјални рад”. | **Приједлог прихваћен** с тим да је ради јасноће норме преуређен став (3), те додан став (4) члана 17. |
| 4. | | **ЈУ Центар за социјални рад Босанско-подрињског кантона Горажде** | |  | Приједлог је да се у члану 17. став (4) измијени услов да хранитељ и чланови хранитељске породице морају остваривати лична средства за издржавање, односно примања у износу од 30% минималне плате по члану домаћинства, односно да се одредбом обухвате и остали извори прихода домаћинства, а из разлога омогућавања већем броју породица да испуне услове за бављење хранитељством. | **Приједлог прихваћен** те је у члану 17. став (5) иза ријећи примања додан текст: ”по основу плаће, доприноса од пољопривреде, сточарства, или других извора прихода”. |
| 5. | | **ЈУ Кантонални центар за социјални рад Сарајево** | |  | У члану 17. став (4) услов који се односи на лична средства у износу од 30% минималне плаће у Федерацији БИХ, који морају остваривати хранитељи или чланови породице, не треба да се односи на сродничку породицу (у пракси имамо случајеве гдје сродници у првој линији немају примања, а већ су преузели бригу о млдб. дјетету. | **Приједлог прихваћен** |
| **Члан 18.**  **(Сметње за обављање хранитељства)**  (1) Хранитељство не може обављати породица:  а) у којој су поремећени породични односи,  б) у којој је хранитељу или другом члану породице изречена мјера породично-правне заштите у погледу личних права дјетета,  ц) у којој су интереси хранитеља или другог члана породице у супротности с интересима храњеника,  д) којој хранитељ или члан породице има закључен уговор о доживотном издржавању с храњеником,  е) у којој хранитељ или други члан породице испољава друштвено неприхватљиво понашање у смислу важећег Закона из области социјалне заштите,  ф) у којој би због болести хранитеља или члана породице могло бити угрожено здравље или други интереси храњеника.  (2) Центар за социјални рад је по службеној дужности обавезан прибавити доказ да се против особе која је поднијела захтјев за обављање хранитељства и чланова његове породице не води кривични поступак, те да нису осуђени за кривична дјела. | | | | | | |
| 6. | | **Зеничко-добојски кантон**  **Министарство за рад, социјалну политику и избјеглице** | | Члан 17. | Да се сметња за обављање хранитељства утврђена у ставу (2) члана 18. дефинише као услов у члану 17. јер се заиста и ради о услову који мора испунити особа која жели бити хранитељ. | **Приједлог није прихваћен** јер се по мишљењу овог Министарства заиста ради о сметњи једнако као и о осталих 6 наведених сметњи с тим да је у члану 18. став (1) додана тачка г) којом је кривична одговорност дефинисана као сметња што раније није било изричито дефинисано, а ставом (2) истог члана је предвиђено да се по службеној дужности о овој сметњи прибавља доказ. |
| 7. | | **ЈУ Кантонални центар за социјални рад Сарајево** | |  | У члану 18. у ставу (1) иза тачке ф) додати нову тачку г) која гласи: “у којој хранитељ има више од двоје дјеце млађе од 15 година”. | **Приједлог прихваћен** |
| **Члан 19.**  **(Добна разлика између хранитеља и храњеника)**  (1) Добна разлика између хранитеља и храњеника дјетета у правилу не може бити мања од 25 година и већа од 50 година.  (2) Изузетно од става (1) овог члана добна разлика између хранитеља и храњеника дјетета може бити мања од 25 и већа од 50 година уколико је то у најбољем интересу дјетета.  (3) Хранитељ не може бити особа млађа од 25 година и старија од 65 година, осим код сродничког хранитељства, или уколико је то у најбољем интересу храњеника. | | | | | | |
| 8. | **Тузлански кантон**  **Министарство за рад, социјалну политику и повратак** | |  | | У члану 19. став (2) иза ријечи: “интересу дјетета” додати: “о чему одлуку доноси стручни тим центра за социјални рад”. | **Приједлог прихваћен** обзиром да је приједлог основан те да наведену одлуку и треба доносити стручни тим центра. |
| 9. | **Унско-сански кантон**  **Министарство здравства, рада и социјалне политике** | |  | | У члану 19. став (3) оквирно дефинисати шта је најбољи интерес храњеника, а због различитог виђења овог проблема у пракси. | **Приједлог није прихваћен** јер се о овом питању доста дискутовало на Радној групи при изради не само овог Закона него и других закона из области социјалне и дјечије заштите и нису се могле дефинисати све ситуације које представљају најбољи интерес храњеника. Такође, у теорији не постоји дефиниција најбољег интереса храњеника. Сматрамо да се најбољи интерес храњеника може процјењивати само од случаја до случаја, односно конкретно за сваког храњеника. Осим тога ни сам Унско- сански кантон није понудио никакву дефиницију најбољег интереса храњеника која би се евентуално могла разматрати. |
| **Члан 23.**  **(Пријава за обављање хранитељства)**  (1) Свака особа која жели бити хранитељ подноси пријаву за обављање хранитељства центру према мјесту свог пребивалишта.  (2) Уз пријаву из става (1) овога члана прилаже се писана сагласност чланова породице за обављање хранитељства и друга документација коју центар не може прибавити по службеној дужности.  (3) Након запримања пријаве из става (1) овога члана, у року од 30 (тридесет) дана центар утврђује испуњава ли подносилац пријаве из става (1) овога члана и чланови његове породице услове из чл. 17. и 19. овога Закона, те постоји ли која сметња из члана 18. овога Закона. | | | | | | |
| 10. | **ЈУ Кантонални центар за социјални рад Сарајево** | |  | | Примједба се односи на члан 23. став (3), односно на временско ограничење од 30 дана које је остављено центру за предузимање потребних радњи у сврху утврђивања услова подносиоца пријаве за бављење хранитељством, те сугеришу да се овај рок продужи на 60 дана. | **Приједлог није прихваћен** јер сматрамо да је рок од 30 дана сасвим примјерен, а није дато ни образложење зашто се предлаже продужење рока од 30 дана на 60 дана. |
| **Члан 24.**  **(Стручна оцјена/процјена)**  (1) На основу утврђеног чињеничног стања, центар за социјални рад даје стручну оцјену/процјену о испуњавању услова прописаних овим Законом за подносиоца пријаве из става (1) члана 23. овог Закона и за чланове његове породице.  (2) Код давања стручне оцјене/процјене из става (1) овога члана, центар за социјални рад на основу интервјуа и других метода разматра и процјењује мотиве особе и чланова његове породице за обављање хранитељства, односе у породици и њихов утицај на прихваћање храњеника у породицу као замјенску породицу, те њихове психофизичке способности, водећи бригу о свим чињеницама које би могле утицати на задовољавање потреба и најбољи интерес храњеника.  (3) Током поступка процјене центар за социјални рад утврђује и примјереност животних услова породице, а посебно простора и опреме намијењене храњенику.  (4) Током поступка процјене центар за социјални рад по потреби узима у обзир и потврде, мишљења или препоруке других институција у локалној заједници. | | | | | | |
| 11. | | **Унско-сански кантон**  **Министарство здравства, рада и социјалне политике** | |  | Прецизирати шта је “примјереност животних услова породице, а посебно простора и опреме намијењене храњенику ”. | **Приједлог није прихваћен** из разлога што ће се ово питање регулисати правилником предвиђеним чланом 17. став (1) тачка и) Закона. |
| **Члан 30.**  **(Уговорни однос)**  (1) Хранитељски уговор је уговор о међусобним правима и обавезама између центра за социјални рад  и хранитеља који се склапа у писаном облику за сваког храњеника појединачно, а након доношења рјешења о смјештају храњеника.  (2) Хранитељским уговором уређује се:  а) дан отпочињања смјештаја,  б) услови и начин задовољавања специфичних потреба храњеника и хранитељ,  ц) дужина отказног рока хранитељског уговора,  д) врста хранитељства за коју је уговор склопљен,  е) врста и обим услуга које су хранитељ и хранитељска породица обавезни осигурати смјештеним храњеницима,  ф) права и обавезе уговорних страна,  г) распоред и начин контактирања храњеника с биолошким родитељима и сродницима,  х) висина накнаде за храњеника и начин плаћања,  и) хранитељска накнада,  ј) услови за отказ уговора и  к) друга права и обавезе уговорних страна. | | | | | | |
| 12. | | **Тузлански кантон**  **Министарство за рад, социјалну политику и повратак** | |  | У члану 30. став (1) иза ријечи: “смјештају храњеника” додати: “уз претходно прибављену сагласност надлежног кантоналног министарства”. | **Приједлог прихваћен** обзиром да је и досадашња пракса била да се мора прибавити сагласност надлежног кантоналног министарства, те је у члану 30. додат нови став којим је регулисано да се рјешење о смјештају храњеника доноси уз предходно прибављену сагласност кантоналног министарства. |
| 13. | | **Кантон Сарајево**  **Министарство за рад, социјалну политику, расељена лица и избјеглице** | |  | Из члана 30. произилази да ће се хранитељски уговор закључити у писаном облику за сваког храњеника појединачно, а након доношења рјешења о смјештају храњеника. Из овакве формулације нејасно је о ком смјештају храњеника се ради. Уколико је у питању смјештај у другу породицу тада то треба прецизно навести. Сматрамо да су смјештај у другу породицу, као право које се остварује у складу са законским одредбама (Закон о основама социјалне заштите, заштите цивилних жртава рата и заштите породице са дјецом и Закон о социјалној заштити, заштити цивилних жртава рата и заштити породице са дјецом Кантона Сарајево) и хранитељство једна цјелина и наше мишљење је да ово двоје треба да се дефинише и уреди једним законом. | **Приједлог није прихваћен** из разлога што је у члану 2. значење појединих израза дефинисано да је хранитељство облик заштите изван властите породице којим се дјетету или одраслој особи осигурава смјештај или заштита у хранитељској породици. Овај термин се користи кроз цијели Закон и подразумијева право на смјештај у другу породицу као право које се остварује у складу с постојећим законским одредбама и представља једну цјелину која се уређује посебним Законом. |
| **Члан 31.**  **(Престанак уговорног односа)**  Уговорни однос из члана 29. овога Закона престаје:  а) смрћу хранитеља,  б) истеком рока уколико је уговор закључен с роком важења,  ц) отказом уговора,  д) због неизвршавања законских и уговорних обавеза, те  е) других разлога због којих се уговорне обавезе више не могу извршавати. | | | | | | |
| 14. | | **Кантон Сарајево**  **Министарство за рад, социјалну политику, расељена лица и избјеглице** | |  | У члану 31. став (1) предлаже се да се у тачки а) дода: “смрћу особе на смјештају, усвојењем, ступањем у брак особе смјештене у хранитељској породици”. | **Приједлог прихваћен**, али је због прецизности норме иста формулисана у више алинеја |
| **Члан 32.**  **(Хранитељска накнада)**  (1) Висина хранитељске накнаде овиси о броју и врсти смјештених храњеника.  (2) Основица на основу које се утврђује износ хранитељске накнаде је просјечна исплаћена нето плата у Федерацији БиХ за претходну годину.  (3) Мјесечна накнада хранитељу по једном храњенику износи 25% од основице из става 2. овог члана и увећава се за 15% за сваког наредног храњеника.  (4) Изузетно од става (3) овог члана мјесечна накнада хранитељу који обавља специјализовано хранитељство износи 40% од основице из става (2) овог члана и увећава се за 20% за сваког наредног храњеника.  (5) Мјесечна накнада за хранитеља који истовремено обавља традиционално и специјализовано хранитељство утврђује се на начин да се као полазна основица узима мјесечна накнада за специјализовано хранитељство из става (4) овог члана и иста се увећава за 15% за храњеника традиционалног хранитељства у складу са ставом (3) овог члана, односно за 20% за храњеника специјализованог хранитељства у складу са ставом (4) овог члана.  (6) Хранитељ који обавља сродничко хранитељство има право на хранитељску накнаду, под условом да између храњеника и хранитеља не постоји обавеза издржавања према Породичном закону Федерације Босне и Херцеговине. | | | | | | |
| 15. | | **Унско-сански кантон**  **Министарство здравства, рада и социјалне политике** | |  | Могло би доћи до дилема у примјени члана 32. став (6) будући да Породичним законом Федерације БиХ није на најбољи начин уређено питање обавезе издржавања између браће и сестара када је у питању скрб за пунољетног брата/сестру који је неспособан/на за самосталан живот и рад | **Приједлог није прихваћен** будући да евентуалне нејасноће одредби Породичног закона могу бити отклоњене искључиво кроз одговарајуће измјене тог Закона, а никако парцијално у Закону о хранитељству. |
| **Члан 33.**  **(Исплата хранитељске накнаде)**  (1) Хранитељска накнада почиње се обрачунавати с првим даном смјештаја храњеника у хранитељску породицу, који је наведен у уговору о хранитељству, а при израчуну сматра се да мјесец има 30 дана.  (2) Исплата накнаде хранитељу за случајеве када храњеник оправдано одсуствује из хранитељске породице дуже од 15 дана, за тај мјесец исплаћује се у складу са ставом (4) овога члана.  (3) Хранитељска накнада престаје се обрачунавати с посљедњим даном смјештаја храњеника.  (4) Изузетно од ст. (1) и (3) овога члана, хранитељу који пружа услуге хитног или повременог хранитељства за највише 30 дана хранитељства, накнада се исплаћује за сваки проведени дан смјештаја храњеника.  (5) Хранитељску накнаду храњеника повременог хранитељства који је на сталном смјештају у станови социјалне заштите, хранитељу исплаћује установа социјалне заштите.  (6) Хранитељска накнада не сматра се приходом. | | | | | | |
| 16. | | **Тузлански кантон**  **Министарство за рад, социјалну политику и повратак** | |  | У члану 33. није наведено ко врши обрачун и исплату хранитељске накнаде за храњенике који су смјештени у хранитељске породице изузев за храњенике повременог хранитељства. | **Приједлог прихваћен** те је додат нови став којим је дефинисано да хранитељску накнаду обрачунава и плаћа центар за социјални рад који је донио рјешење о признавању права на смјештај у хранитељску породицу. |
| 17. | | **Босанско-подрињски кантон Горажде**  **Министарство за социјалну политику, здравство, расељена лица и избјеглице** | | Члан 34. | Потребно је прецизно дефинисати ко ће вршити обрачун и исплату хранитељске накнаде за храњенике који су смјештени у хранитељске породице, те дефинисати ко врши обрачун и исплату накнаде за издржавање храњеника. | **Приједлог прихваћен** за члан 33. те је додат нови став којим је дефинисано да хранитељску накнаду обрачунава и плаћа центар за социјални рад који је донио рјешење о признавању права на смјештај у хранитељску породицу, док у односу на члан 34. овај приједлог не стоји, јер је овај члан прецизирао ко врши исплату. |
| 18. | | **Кантон Сарајево**  **Министарство за рад, социјалну политику, расељена лица и избјеглице** | | Чланови 32. и 34. | Одредбама чланова 32. до 34. утврђена је хранитељска накнада, основица за утврђивање износа хранитељске накнаде, висина и начин утврђивања мјесечне накнаде, те исплата хранитељске накнаде. Обзиром да у члану 33. није утврђено ко ће вршити обрачун и исплату хранитељских накнада за храњенике смјештене у хранитељске породице, те да није дефинисано ко ће вршити обрачун и исплату накнаде за издржавање храњеника, сматрају да је потребно ова питања прецизно дефинисати у Закону како би се избјегле дилеме и нејасноће у примјени овог Закона. | **Приједлог прихваћен** за члан 33. те је додат нови став којим је дефинисано да хранитељску накнаду обрачунава и плаћа центар за социјални рад који је донио рјешење о признавању права на смјештај у хранитељску породицу, док у односу на обрачун и исплату накнаде за издржавање храњеника (члан 34.) овај приједлог не стоји, јер је овај члан прецизирао ко врши обрачун и исплату. |
| **Члан 34.**  **(Накнада за издржавање храњеника)**  (1) Накнада за издржавање храњеника односи се на трошкове смјештаја и издржавање храњеника, те његове личне потребе у складу с његовим индивидуалним планом рада.  (2) Основица за утврђивање износа накнаде за издржавање храњеника је просјечна исплаћена нето плаћа у Федерацији БиХ за претходну годину.  (3) Износ мјесечне накнаде за издржавање храњеника за традиционално хранитељство износи 45%, а за специјализовано 65%, од основице из става (2) овог члана.  (4) Накнада из става (3) овога члана не сматра се приходом.  (5) Накнаду из става (3) овога члана обрачунава и плаћа центар за социјални рад који је донио рјешење о признавању права на смјештај у хранитељску породицу, а накнада се обрачунава с првим даном смјештаја и престаје с посљедњим даном смјештаја храњеника.  (6) Накнаду из става (3) овога члана храњенику повременога хранитељства који је на сталном смјештају у установи социјалне заштите, хранитељу исплаћује установа социјалне заштите. | | | | | | |
| 19. | | **Средњобосански кантон**  **Министарство здравства и социјалне политике** | | Чл. 32. и 33. | У чл. 32., 33. и 34. Преднацрта Закона утврђени су износи накнада по основу хранитељства и по основу издржавања храњеника, али није регулисано ко осигурава средства, односно исплаћује новчане накнаде, што би требало законски дефинисати. | **Приједлог прихваћен** и додан је нови члан 35. |
| 20. | | **Херцеговачко-неретвански кантон**  **Министарстсво здравства, рада и социјалне заштите** | | Члан 32. | Ко је обавезан, односно из којих средстава ће се осигуравати и исплаћивати утврђене накнаде (из федералног или кантоналног буџета), те на који начин. | **Приједлог прихваћен** и додан је нови члан 35. |
| 21. | | **Херцеговачко-неретвански кантон**  **Министарстсво здравства, рада и социјалне заштите** | | Члан 32. | У члану 34. став (5) прописује се да ће накнаду за издржавање храњеника исплаћивати центар за социјални рад, док је пропуштено да се у члану 32. одреди ко ће обрачунавати и исплаћивати хранитељску накнаду. | **Приједлог прихваћен** и члан 33. је дорађен у том смислу |
| 22. | | **Херцеговачко-неретвански кантон**  **Министарстсво здравства, рада и социјалне заштите** | | Члан 32. | Није јасно да ли ће код утврђивања износа накнаде за издржавање храњеника и хранитељство центар за социјални рад утврђивати и приходе храњеника и других особа које су по Закону обавезне да судјелују у трошковима, те начин утврђивања и обрачунавања ових прихода код утврђивања накнада из чл. 32. и 34. | **Приједлог прихваћен** и додан је нови члан 35. |
| **Члан 36.**  **(Права хранитеља)**  Хранитељ има право:  а) на лични дигнитет и приватност,  б) бити укључен као равноправни члан стручног тима,  ц) бити упознати са свим информацијама о храњенику и његовом ранијем породичном животу,  д) судјеловати у изради индивидуалног плана рада и имати сазнања о циљевима плана за храњеника,  е) на сигурност чланова властите породице,  ф) на стручну помоћ у савладавању потешкоћа при пријему и одласку храњеника који је био смјештен у његову породицу,  г) бити упознати са свим поступцима везаним уз његову улогу хранитеља,  х) на помоћ у раду хранитеља кроз редовно праћење,  и) на оспособљавање и едукације организоване од стране центра за социјални рад или других пружатеља услуга,  ј) на приступ другим облицима подршке у бризи за храњеника у његовом дому, укључујући правовремену помоћ стручних радника центра за социјални рад или других пружатеља услуга,  к) на евалуацију и повратну информацију о његовој улози замјенске породице. | | | | | | |
| 23. | | **Унско-сански кантон**  **Министарство здравства, рада и социјалне политике** | |  | У члану 36. тачка и) гдје су побројана права хранитеља, организоване едукације требале би бити и обавеза истих за вријеме трајања хранитељства. | **Приједлог није прихваћен** из разлога што су чланом 37. регулисана искључиво права хранитеља, док је наведена обавеза предвиђена чланом 51. став (5) Преднацрта Закона. |
| **Члан 42.**  **(Обавезе центра за социјални рад)**  (1) Центар за социјални рад који је упутио на смјештај храњеника обавезан је:  а) у израду индивидуалног плана рада укључити изабраног хранитеља те храњеника, родитеља, старатеља, те по потреби и друге чланове породице храњеника,  б) упознати хранитељску породицу током израде индивидуалног плана рада с особинама храњеника који ће бити смјештен, његовим дотадашњим животом, здравственим стањем и потребама, проблемима који постоје и који се могу очекивати те с циљевима који се желе постићи индивидуалним планом рада,  ц) правовремено осигурати хранитељу документе у вези с пријавом боравишта и остваривања здравствене заштите храњеника,  д) пратити испуњавање обавеза хранитеља утврђених индивидуалним планом рада и редовно обилазити хранитељску породицу и контактирати с храњеником.  (2) Ако на подручју своје мјесне надлежности центар за социјални рад не може наћи одговарајућег хранитеља или ако смјештај храњеника на том подручју не би био у његовом интересу, центар ће упутити храњеника на смјештај код хранитеља на подручју најближег центра за социјални рад који има на располагању одговарајућег хранитеља, од којег ће претходно затражити писано мишљење о упућивању храњеника на смјештај. | | | | | | |
| 24. | | **ЈУ Кантонални центар за социјални рад Сарајево** | |  | У члану 42. став (2) предложено је да се дода тачка а) која гласи: Мјесна надлежност центара за социјални рад - служби не мијењају се смјештајем особе у хранитељску породицу чије је пребивалиште на подручју друге опћине. За дијете чији родитељи живе одвојено, мјесна надлежност центра - службе одређује се према пребивалишту родитеља коме је дијете повјерено одлуком суда или органа старатељства. До доношења одлуке надлежни су центри – службе према пребивалишту родитеља код којег дијете живи. | **Приједлог прихваћен** |
| **Члан 45.**  **(Тимови за хранитељство)**  (1) Уколико постоји потреба, а у складу с могућностима, на нивоу кантона се могу формирати тимови за хранитељство који би у сарадњи са стручним радницима центара за социјални рад који обављају послове хранитељства учествовали у процјени потреба, избору и припреми хранитеља, праћењу пружања услуга и оспособљавања хранитеља, те пружали стручну помоћ и подршку хранитељима на подручју кантона.  (2) Састав, број чланова, потребна спрема, дјелокруг рада и остала питања везана за именовање Тима за хранитељство одређује надлежни кантонални министар. | | | | | | |
| 25. | | **Тузлански кантон**  **Министарство за рад, социјалну политику и повратак** | |  | У члану 45. став (1) предлаже се обавезно формирање тима за хранитељство. | **Приједлог није прихваћен** из разлога повећања финансијског коштања формирања и функционисања тима за хранитељство уколико се предвиди обавезно формирање тима. Даље, на нивоу кантона ће се процјењивати потреба формирања тима за хранитељство, те је остављена могућност да се то питање ријеши на кантоналном нивоу. |
| **Члан 49.**  **(Едукација хранитеља)**  (1) Оспособљавање и едукација хранитеља у Федерацији проводи се у складу с Планом и програмом основних и додатних едукација.  (2) План и програм основних и додатних едукација хранитеља из става (1) овог члана доноси федерални министар уз консултације с кантоналним министарствима.  (3) Основне едукације за особе које желе бити хранитељи организираће се најмање једном годишње, а по потреби и чешће.  (4) Додатне едукације хранитеља обављаће се два или више пута годишње у складу с потребама.  (5) Кантонална министарства организују и проводе обавезно оспособљавање и прописане едукације хранитеља.  (6) Средства потребна за едукацију хранитеља обезбјеђују се у буџетима кантона.  (7) Едукација хранитеља врши се на једној локацији за цијели кантон или за више кантона уколико се у неком кантону не може формирати едукативна група. | | | | | | |
| 26. | | **Херцеговачко-неретвански кантон**  **Министарстсво здравства, рада и социјалне заштите** | |  | Чланом 49. став (6) ствара се нова обавеза за кантоне. | **Приједлог није прихваћен** обзиром на циљ и резултате едукације који се желе постићи што је образложено у Документу Јавна политика развоја хранитељства у Федерацији БиХ. |
| 27. | | **Зеничко-добојски кантон**  **Министарство за рад, социјалну политику и избјеглице** | |  | Да се у ставу (7) члана 48. брише навод: “на једној локацији” због разуђености појединих кантона, отежане могућности да особе долазе на једну локацију и додатног излагања трошковима путовања. | **Приједлог није прихваћен** цијенећи да би трошкови и сложеност организације посебних едукација били несразмјерно велики у односу на трошкове доласка појединаца. |
| **Члан 49.**  **(Листа едукатора)**  (1) Федерални министар рада и социјалне политике ће у року од 3 мјесеца од дана ступања на снагу овог Закона донијети Критерије за едукаторе на основу којих ће бити расписан јавни позив и формирана листа едукатора у области хранитељства за Федерацију БиХ.  (2) Федерално министарство рада и социјалне политике ће организовати прву едукацију за упосленике центара за социјални рад који се баве пословима хранитељства. | | | | | | |
| 28. | | **ЈУ Кантонални центар за социјални рад Сарајево** | |  | У члану 49. Закона гдје се прописује листа едукатора, нејасно је да ли ће едукатори бити плаћени за свој рад, што сматрамо да би било потребно. Такође сматрамо да је потребно додати и нови став који би гласио да упосленици центра имају приоритет приликом избора едукатора обзиром на њихову досадашњу стручност и искуство. | **Приједлог није прихваћен** обзиром да се ради о питању које се не регулише Законом. Из Документа Јавне политике о хранитељству јасно произилази да ће прву едукацију односно тренинг за тренере организоват и финансирати Федерално министарство рада и социјалне политике. Наведена едукација намијењена је упосленицима центара за социјални рад и они ће бити едуковани тренери и наравно да ће имати приоритет при избору едукатора. |
| **Члан 51.**  **(Подручја едукације)**  (1) Оспособљавање и едукација за обављање хранитељства које мора завршити хранитељ за дјецу, изузев сродничког хранитеља, прије издавања потврде о хранитељству обухвата сљедећа подручја:  а) појам и значај хранитељства,  б) улога и одговорност хранитеља,  ц) одгојни поступци, начини одгоја и основне задаће родитељства,  д) животне кризе и начини функционисања породице,  е) развојне потребе дјетета, одвајање дјетета из примарне породице и стварање блиских веза,  ф) права, интереси и добробит дјетета,  г) емоционалне интелигенције код дјеце,  х) заштита дјеце од злостављања и занемаривања и препознавање ризика,  и) партнерски односи између пружаоца заштите, пружаоца подршке хранитељима и властите породице и смјештеног дјетета,  ј) комуникацијске вјештине у бризи за дјецу и млађа пунољетна лица и  к) самопроцјена хранитеља.  (2) Оспособљавање и едукација за обављање хранитељства које мора завршити хранитељ за одрасла лица, изузев сродничког хранитеља, прије издавања потврде о хранитељству обухвата сљедећа подручја:  а) појам и значај хранитељства,  б) улога и одговорност хранитеља,  ц) животне кризе и начини функционисања породице,  д) методе потицања и подршке, способности и вјештине за самосталну бригу о себи одраслог лица,  е) заштита од злостављања и занемаривања и препознавање ризика,  ф) заштита од насиља над одраслим лицима у стању социјалне потребе,  г) комуникацијске вјештине у бризи за одрасло лице,  х) интеграција одраслих смјештених лица у локалну средину,  и) препознавање и праћење промјена везаних уз процес старења,  ј) партнерски односи између пружаоца заштите, пружаоца подршке хранитељима и властите породице и смјештеног одраслог лица.  (3) Центар ће сродничком хранитељу, након издавања потврде о хранитељству, одредити рок у којем мора извршити оспособљавање и учествовање у едукацији/обуци за обављање хранитељства у подручјима из ст. (1) и (2) овог члана.  (4) Осим подручја из ст. (1) и (2) овога члана, програм за оспособљавање хранитеља за дјецу с тешкоћама у развоју и лица с инвалидитетом садржи и додатна подручја.  (5) Хранитељ мора најмање једанпут годишње учествовати у прописаним едукацијама, а у складу с процјеном стручног тима надлежног центра.  (6) Обавеза оспособљавања и учествовања у едукацијама из става (4) овога члана односи се и на сродничког хранитеља. | | | | | | |
| 29. | | **Унско-сански кантон**  **Министарство здравства, рада и социјалне политике** | |  | Када је у питању смјештај дјетета, свакако укључити и подручје развоја емоционалне интелигенције код дјеце. | **Приједлог прихваћен** |
| 30. | | **Унско-сански кантон**  **Министарство здравства, рада и социјалне политике** | |  | Када је у питању специјализовано хранитељство потребно је посебно регулисати посебне програме едукације за хранитеље овисно о развојним тешкоћама дјетета и потребама у вези с тим и прилагодити објекат сукладно Политици и Стратегији у области инвалидности. | **Приједлог није прихваћен** из разлога што је чланом 51. став (4) предвиђено да осим подручја из ст. (1) и (2) наведеног члана, програм за оспособљавање хранитеља за дјецу с тешкоћама у развоју и особа с инвалидитетом садржи и додатна подручја. |
| 31. | | **Зеничко-добојски кантон**  **Министарство за рад, социјалну политику и избјеглице** | |  | Предлаже се да се у ставу (2) члана 51. укључи и едукација на тему заштите од насиља над одраслим лицима у стању социјалне потребе. | **Приједлог прихваћен** |
| **Члан 52.**  **(Инспекцијски надзор)**  (1) Инспекцијски надзор над провођењем овог Закона и подзаконских аката донесених на основу овог Закона врши федерални инспектор за област социјалне заштите.  (2) Изузетно од става (1) овог члана, у надлежност кантоналних управа за инспекцијске послове спада надзор над финансијским средствима која се издвајају из буџета кантона за услуге хранитељства у складу с овим Законом.  (3) Надзор из ст. (1) и (2) овог члана врши се у центру за социјални рад, а на основу увида у документацију с којом располаже центар. | | | | | | |
| 32. | | **Средњобосански кантон**  **Министарство здравства и социјалне политике** | |  | Умјесто ријечи “федерални инспектор” треба уписати “кантонални инспектор”. | **Приједлог није прихваћен** из разлога што се ради о федералном пропису те инспекцијски надзор мора бити и на нивоу Федерације БиХ. |
| 33. | | **Тузлански кантон**  **Министарство за рад, социјалну политику и повратак** | |  | Иза или прије члана 52. предлаже се нови члан о вршењу Стручног надзора од стране кантоналних министарстава. | **Приједлог дјелимично прихваћен** обзиром да је дефинисан стручни надзор, с тим да је исти дефинисан у надлежности Федералног министарства јер се ради о федералном пропису (члан 53.) |
| 34. | | **Кантон Сарајево**  **Министарство за рад, социјалну политику, расељена лица и избјеглице** | |  | Нејасан је члан 53. став (2) из кога произлази да Кантонална управа за инспекцијске послове врши надзор над финансијским средствима која се издвајају из буџета кантона за услуге хранитељства у складу са овим Законом, а при томе се из закона не види која финансијска средства издвајају кантони за институт хранитељства. | **Приједлог прихваћен** те је додат нови члан 35. који дефинише средства за финансирање хранитељске накнаде и накнаде за издржавање храњеника |
| **Остале примједбе и приједлози** | | | | | | |
| 35. | | **Унско-сански кантон**  **Министарство здравства, рада и социјалне политике** | |  | Можда би у Закон требало унијети обавезу периодичног преиспитивања потребе даљег смјештаја. | **Приједлог није прихваћен** обзиром да је већ регулисано чланом 44. |
| 36. | | **Унско-сански кантон**  **Министарство здравства, рада и социјалне политике** | |  | Потребно је размислити о начину на који се дјеца (у складу са доби), али и одрасле особе на смјештају могу жалити на поступке хранитеља или чланове хранитељских породица или изразити своје неслагање/незадовољство с приликама у којима живи. | **Приједлог није прихваћен** обзиром да је то питање посредно регулисано чланом 44. |
| 37. | | **Унско-сански кантон**  **Министарство здравства, рада и социјалне политике** | |  | Када је у питању финансирање, за очекивати је велике потешкоће, обзиром на слаб прилив средстава у кантонални буџет. Долази до повећања накнада за дјецу, уводе се накнаде за хранитеље, трошкови едукације, итд. Због наведеног предложено је да средства и цјелокупну организацију едукација за хранитеље и центре за социјални рад преузме Федерално министарство рада и социјалне политике. | **Приједлог није прихваћен**, али из Документа Јавне политике о хранитељству јасно произилази да ће прву едукацију односно тренинг за тренере организоват и финансирати Федерално министарство рада и социјалне политике. Наведена едукација намијењена је упосленицима центара за социјални рад и они ће бити едуковани тренери. |
| 38. | | **Тузлански кантон**  **Министарство за рад, социјалну политику и повратак** | |  | Није дефинисано ко врши обрачун и исплату накнада за издржавање храњеника. | **Приједлог прихваћен** |
| 39. | | **Тузлански кантон**  **Министарство за рад, социјалну политику и повратак** | |  | Није дефинисан модел финансирања хранитељства будући да Преднацрт Закона предвиђа јединствено регулисање хранитељства и нове врсте хранитељства и накнада, што ово Министарство поздравља и подржава, али предлажемо јасно дефинисање финансирања. | **Приједлог прихваћен** и додан је нови члан 35. |
| 40. | | **Зеничко-добојски кантон**  **Министарство за рад, социјалну политику и избјеглице** | |  | У Преднацрту Закона нису јасно прецизирани извори финансирања. Предлажемо да се ово питање уреди у виду посебног поглавља за финансирање права из ове области. | **Приједлог прихваћен** и додан је нови члан 35. |
| 41. | | **Зеничко-добојски кантон**  **Министарство за рад, социјалну политику и избјеглице** | |  | Сматрају да хранитељске накнаде и накнаде за издржавање храњеника треба једним дијелом финансирати из Буџета Федерације БиХ. | **Приједлог није прихваћен** обзиром да се овај институт и до сада финансирао са нивоа кантона. |
| 42. | | **Босанско-подрињски кантон Горажде**  **Министарство за социјалну политику, здравство, расељена лица и избјеглице** | |  | Потребно је јасно и на јединствен начин дефинисати модел финансирања института хранитељства с обзиром да Закон предвиђа јединствено регулисање хранитељства на подручју цијеле Федерације. | **Приједлог прихваћен** и додан је нови члан 35. |
| 43. | | **Херцеговачко-неретвански кантон**  **Министарстсво здравства, рада и социјалне заштите** | |  | У образложењу Преднацрта Закона се као правни основ наводи Устав Федерације БиХ којим је прописано да су федерална власт и кантони заједнички надлежни за социјалну политику, а што у поступку израде прописа није испоштовано. Наиме, представник Министарства није учествовао у радној групи за израду текста Преднацрта, а ни документ Јавне политике развоја хранитељства у Федерацији Босне и Херцеговине који је претходио изради Преднацрта није достављен Министарству на мишљење нити је одржана заједничка јавна расправа с представницима свих ресорних министарстава. | **Ова тврдња није прихваћена,** јер је нетачна, а што се јасно види из Поглавља В - Консултације овог образложења. |
| 44. | | **Херцеговачко-неретвански кантон**  **Министарстсво здравства, рада и социјалне заштите** | |  | Није прецизирано ко ће о праву на смјештај у хранитељској породици одлучивати у другом степену по жалби на рјешења центра за социјални рад. | **Приједлог прихваћен** – прописано чланом 30. |
| 45. | | **Херцеговачко-неретвански кантон**  **Министарстсво здравства, рада и социјалне заштите** | |  | Овим Законом треба се прописати и поступак остваривања овог права као и финансирање истог. | **Приједлог прихваћен** и додан је нови члан 35. |
| 46. | | **Кантон Сарајево**  **Министарство за рад, социјалну политику, расељена лица и избјеглице** | |  | Остаје нејасно како ће се примјењивати одредбе које се односе на смјештај у другу породицу, а везано за одредбе о хранитељству из Закона о основама социјалне заштите, заштите цивилних жртава рата би заштите породице са дјецом и Закона о социјалној заштит, заштити цивилних жртава рата и заштити породице с дјецом Кантона Сарајево, стога је и ово питање потребно дефинисати у овом Закону. | **Није прихваћена** **примједба** која се односи на примјену одредби које се односе на смјештај у другу породицу постојећег федералног и кантоналних прописа пошто су чланом 60. овог Закона стављене ван снаге све одредбе које се односе на смјештај у другу породицу постојећег федералног и кантоналних прописа. |
| 47. | | **Кантон Сарајево**  **Министарство за рад, социјалну политику, расељена лица и избјеглице** | |  | Сматрамо да је у Закону потребно прецизно дефинисати модел финансирања института хранитељства, обзиром да Закон предвиђа уједначен начин регулисања института хранитељства на подручју цијеле Федерације БиХ. | **Приједлог прихваћен** те је чланом 35. дефинисан модел финансирања хранитељства. |
| 48. | | **ЈУ Кантонални центар за социјални рад Сарајево** | |  | Предлажу да се иза члана 34. дода нови члан који би гласио: “Центар за социјални рад има право на потпуну или дјелимичну надокнаду трошкова из имовине смјештеног лица или од лица која су по одредбама Породичног закона дужна издржавати лице смјештено у хранитељској породици. | **Приједлог прихваћен** те је исто регулисано новим чланом 35. |
| 49. | | **ЈУ Кантонални центар за социјални рад Сарајево** | |  | Предлажемо разматрање о висини прописаних новчаних казни, по нашем мишљењу њихова висина може уплашити потенцијалне хранитеље који би аплицирали за хранитеље. | **Приједлог није прихваћен** обзиром да је распон минималне и максималне казне за хранитеље усклађен са Законом о прекршајима Федерације БИХ на што је и Федерално министарство правде дало своје позитивно мишљење. Осим тога, имајући у виду чињеницу да се ради о осјетљивим социјалним категоријама на овај се начин настоји спријечити сваки вид злоупотребе што оправдава постављени распон минималне и максималне новчане казне за прекршај хранитеља. |

У поступку израде Нацрта радни текст Закона је достављен на мишљење и Федералном министарству правде, Федералном министарству финансија/Федералном министарству финанција и Уреду Владе Федерације Босне и Херцеговине за законодавство и усклађеност са прописима европске уније (у даљем тексту: Уред).

Федерално министарство правде је доставило позитивно мишљење на достављени текст.

Надаље, у складу с примједбама Федералног министарства финансија/Федералног министарства финанција у члану 33. став (6) је брисан, као и став (4) члана 34. Преднацрта Закона.

Примједбе и коментари Уреда, достављени у Мишљењу број 02-07-02/1-35-917/14 од 12. септембра 2014. године пажљиво су размотрени и највећим дијелом унијети у текст коначног Преднацрта Закона:

* Кроз цијели текст Преднацрта Закона ријеч “Глава” је замјењена ријечју “Поглавље” чиме је извршено усклађивање с Правилима и поступцима за израду закона и других прописа Федерације Босне и Херцеговине, у складу с мишљењем Уреда.
* За поједине ријечи које се понављају више пута у тексту Преднацрта Закона изведене су одговарајуће скраћенице које се досљедно користе кроз цијели текст Нацрта Закона.
* У члану 17. став (1) тачка и) ријеч “ијалне” замијењена је ријечју “материјалне”.
* У члану 17. став (4) одредба “Хранитељ или чланови хранитељске породице, морају остваривати лична средства за издржавање, односно остваривати примања у износу 30% минималне плаће у Федерације по члану домаћинства” је прецизније дефинисана, те иста гласи “Хранитељ или чланови хранитељске породице, морају остваривати лична средства за издржавање, односно остваривати примања у износу од најмање 30% минималне плаће у Федерације по члану домаћинства, утврђене на основу Опћег колективног уговора за територију Федерације Босне и Херцеговине и Одлуке о утврђивању најниже сатнице у Федерацији Босне и Херцеговине.”
* У члану 19., у циљу јасноће норме, иза ријечи “година” додата ријеч “живота”.
* У члановима 21. став (5) и члану 22. ставови (2) и (4) прецизиран је члан Закона на који се односе “прописани услови”.
* У члану 24. став (4) ријечи “у локалној заједници” су замијењене ријечима “у јединици локалне самоуправе”.
* У члану 25. став (2) прецизно је дефинисан појам потврде и иста је дефинисана као “потврда о подобности за обављање хранитељства”, те је изведена одговарајућа скраћеница “потврда о хранитељству”, која је даље досљедно кориштена кроз цијели текст Нацрта Закона.
* У члану 25. став (5) прецизно је дефинисан рок, те наведена одредба сада гласи: “Лица за која је оцијењено да нису подобна за обављање хранитељства, центар ће о томе писмено обавијестити у року од осам дана, уз обавезно навођење разлога о неподобности обављања хранитељства.”
* У члану 26. у циљу јасноће и прецизности преформулисани су ставови (1) и (5), те исти сада гласе: Став (1) - “Ревизију стручне оцјене/процјене врши надлежни центар најмање једном у три године од дана достављања потврде о хранитељству, односно од урађене претходне ревизије.”, односно Став (5) - “У случају промјене околности које би могле бити битне за обављење хранитељства, хранитељ односно потенцијални хранитељ дужан је одмах, а најкасније у року од пет дана од настанка, односно сазнања за промјену околности, обавијестити надлежни центар који ће провести поступак ревизије стручне оцјене/процјене.”
* У члану 27. став (1) ријечи “захтјев за продужење важења потврде” замијењене су ријечима “захтјев за обнову потврде”.
* У члану 27. став (2) ријечи “те у другим случајевима предвиђеним овим Законом” брисане су као сувишне.
* У члану 28. избрисана је ријеч “осигурали” као сувишна.
* У члану 32. став (2) прецизирано је чиме је прописана просјечна исплаћена нето плата, те одредба гласи: “Основица на основу које се утврђује износ хранитељске накнаде је просјечна нето плаћа исплаћена у Федерацији према објављеном податку Федералног завода за статистику за претходну годину.”
* У члану 32. став (6), у складу с примједбом Уреда, приликом позивања на одредбе Породичног закона Федерације Босне и Херцеговине, наведени су бројеви “Службених новина Федерације БиХ” у којима је објављен основни текст Закона и све касније измјене Закона.
* У члану 46. став (2) у циљу прецизности одредбе ријечи “кантонални министар” замјењене су ријечима “кантонални министар надлежан за послове социјалне заштите”.
* У члану 49. израз “едукације/обуке” замијењен је термином “едукације”, те је овај термин даље досљедно кориштен кроз цијели текст Преднацрта Закона.
* Наслов Поглавља XИИИ “Надзор” је промјењен тако да гласи “Управни надзор”, те је сходно томе промијењен назив члана 53.
* У члану 53. став (1) је преформулисан у циљу прецизирања да управни надзор обухвата и инспекцијски надзор.
* Додат је нови члан 59. “Подзаконски акти” у коме су наведени сви подзаконски прописи које треба донијети федерални министар и рок за њихово доношење.
* У члану 60. прецизно је дефинисан престанак важења одредби Закона о основама социјалне заштите, заштите цивилних жртава рата и заштите обитељи са дјецом.

Надаље, прихваћена је опћа примједба Уреда да је одређени број одредби формулисан на недовољно јасан и широк начин што, према мишљењу Уреда, може довести до дилема у тумачењу, те су одређене одредбе додатно прецизиране.

Није прихваћен приједлог Уреда да се у члану 43. став (3) који гласи: “Све индиције или доказе злоупотребе, насиља, злостављања, сексуалног узнемиравања, дискриминације и других кршења права храњеника центар је дужан пријавити надлежним органима у складу с важећим законима” - изврши прецизирање на начин да се наведу тачни називи прописа и називи и бројеви службених гласника у којима су исти објављени. Наиме, постоји велики број облика могућих кршења права храњеника, санкционисаних различитим законима, а сваки од тих закона прописује поступак и надлежност за утврђивање постојања кршења права, при чему није искључено да у будућности могу бити донијети и други релевантни закони поред постојећих. Како се у пракси могу десити различите врсте кршења права, које захтијевају примјену различитих закона, предлагач сматра да није потребно таксативно набројати све законе будући да би изостављање било кога од њих могло имати за посљедицу немогућност пуне примјене ове одредбе, а што је основна интенција предлагача. Ова одреба је у смислу примједбе Уреда преформулисана, те су ријечи “у складу с важећим законима” брисане као сувишне.

Такође, усљед извршених корекција у тексту Преднацрта Закона, дошло је до промјене нумерације појединих чланова, ставова и тачака, а самим тим и до промјена код позивања на исте.

Такође, у складу с препоруком Уреда, допуњен је тескт Образложења у смислу давања мишљења на приједлоге и мишљење кантона достављене на Преднацрт Закона.

У односу на текст Приједлога Јавне политике развоја хранитељства у Федерацији Босне и Херцеговине, Уред је указао на чињеницу да је приликом позивања на број “Службених новина Федерације БиХ” у којима је објављена Уредба о начину припреме, процјени утицаја и одабиру политике у поступку израде аката које предлажу и доносе Влада Федерације Босне и Херцеговине и федерална министарства, грешком наведен број 35/11, те је у коначном тексту Преднацрта Закона исти замијењен бројем 27/11.

Коначно, предлагач је, у складу с мишљењем Уреда, измијенио Изјаву о усклађености предметног Закона са законодавством Европске уније.

**VII - ЗАКЉУЧАК**

Релевантност и оправданост доношења Закона је неупитна, будући да се постојећим законским оквиром крајње неадекватно уређује систем хранитељства у Федерацији, којег нарочито карактеризирају: неадекватност и нехармонизираност; доминантност институционалног збрињавања и недовољна развијеност и заступљеност алтернативних облика збрињавања; неадекватност кадровских и финансијско-материјалних капацитета ЦСР у области заштите дјеце и одраслих без породичног старања; неадекватност механизама праћења, контроле и евалуације провођења активности у области хранитељства у виду сарадње и координације између свих заинтересираних актера у Федерацији у области хранитељства, као и недостатке система притужби и праћења положаја храњеника, који би могао утјецати на успјешност проведбе политике хранитељства у Федерацији и кориштење ванбуџетских извора финансирања за питања хранитељства (примјерице, грантови, зајмови, ЕУ фондови помоћи, други билатерални и мултилатерални донатори). Стога би Закон представљао одговарајући правни инструмент путем којег је једино могуће реализирати главни циљ ове политике - развити ефикасан и одржив систем хранитељства у Федерацији.